title: Narnian tarinat: Prinssi Kaspian

text: Nikabrik ja Juormukas vievät Kaspianin Tanssivalle niitylle, jonne vanhat narnialaiset ovat kokoontuneet. Kaspian suostuttelee narnialaiset auttamaan häntä saamaan hänen kruununsa takaisin, jotta hän voisi sitten palauttaa narnialaisten maat heille takaisin. Kaspian ja narnialaiset varastavat telmarilaisilta aseita. He kohtaavat myös Pevensiet ja Piiparin ja matkaavat yhdessä Aslanin kukkulalle, suurelle kivipaaden ylle rakennetulle kummulle. Peter (William Moseley) ehdottaa, että he tekisivät Mirazin linnaan ennalta ehkäisevän hyökkäyksen. Lucy puolestaan ehdottaa, että he odottaisivat Aslanin paluuta, mutta Peterin mielestä he ovat odottaneet jo tarpeeksi.


title: Narnian tarinat: Prinssi Kaspian

text: Narnialaiset iskevät Mirazin linnaan, mutta Peter käskee kaikkia vetäytymään tajutessaan telmarilaisten sotilaiden olevan ylivoimaisia. Peter, Susan, Edmund, Kaspian ja puolet narnialaisista pääsevät pakoon, mutta loput teurastetaan. Kun he palaavat takaisin Aslanin kukkulalle, Peter ja Kaspian riitelevät linnaan tehdystä hyökkäyksestä. Sillä välin Miraz kruunataan linnassa Narnian kuninkaaksi.


title: Narnian tarinat: Prinssi Kaspian

text: Nikabrik kertoo Kaspianille yhdessä noidan (Klara Issova) ja ihmissuden kanssa, että he voivat auttaa häntä saamaan kruununsa takaisin ja varmistamaan Mirazin kuoleman. Nikabrik kuitenkin huiputtaa Kaspiania, jolloin noita käyttää mustaa magiaa kutsuakseen esiin Jadiksen, Valkean velhon (Tilda Swinton). Valkea velho koettaa jäisen muurin sisällä suostutella Kaspiania antamaan hänelle pisaran omaa vertaan ja vapauttamaan hänet. Peter, Edmund, Lucy ja Piipari saapuvat paikalle. Edmund tappaa ihmissuden, ja Piipari puukottaa Nikabrikiä juuri, kun tämä on aikeissa tappaa Lucyn. Peter tappaa noidan, ja nähdessään Valkean velhon manipuloimassa Kaspiania hän kolkkaa Kaspianin ja kohtaa Velhon itse. Velho alkaa nopeasti taivutella Peteriä vapauttamaan hänet. Ennen kuin Peter ehtii tehdä mitään, Edmund särkee jään ja tuhoaa Valkean velhon.


title: Narnian tarinat: Prinssi Kaspian

text: Miraz ja hänen armeijansa saapuvat Aslanin kukkulalle. Antaakseen Lucylle ja Susanille tarpeeksi aikaa hakea Aslanin Kaspian ehdottaa, että Peter ja Miraz kävisivät kaksintaistelun ja että taistelun hävinnyt joutuisi antautumaan vastapuolelle. Miraz suostuu, sillä hän ei halua näyttää pelkurilta miestensä edessä. Telmarilaissotilaat huomaavat Lucyn ja Susanin, joten Susan lähettää Lucyn jatkamaan matkaa yksin ja jää itse kohtaamaan sotilaat. Eräs ratsastava sotilas törmää Susaniin ja kaataa hänet. Kaspian saapuu pelastamaan Susanin, ja he palaavat yhdessä taisteluun. Raivokkaan kamppailun jälkeen Peter peittoaa Mirazin, mutta ojentaa miekkansa Kaspianille, jotta tämä voisi tehdä Mirazista selvää. Kaspian säästää Mirazin hengen, mutta sanoo, että Mirazin on annettava Narnia takaisin narnialaisille.


title: Narnian tarinat: Prinssi Kaspian

text: Sopespian tappaa Mirazin yhdellä Susanin nuolista ja syyttää sitten Mirazin kuolemasta narnialaisia. Seuraa taistelu telmarilaisten ja narnialaisten välillä, ja telmarilaiset saavat lopulta yliotteen. Lucy löytää Aslanin metsästä, ja leijona herättää metsässä seisovat puut henkiin. Narnialaisten taisteluonni kääntyy, kun puut hyökkäävät telmarilaisten kimppuun. Lordi Sopespian määrää joukot vetäytymään sillalle, jolla he kohtaavat Lucyn ja Aslanin. Aslan kutsuu esiin joen jumalan, joka tuhoaa sillan tappaen Sopespianin. Narnialaiset voittavat taistelun, ja eloonjääneet telmarilaissotilaat antautuvat.


title: Narnian tarinat: Prinssi Kaspian

text: Ennen kuin Pevensiet lähtevät Narniasta, Aslan kertoo Peterille ja Susanille, ettei Narnia voi tarjota heille enempää ja etteivät he näin ollen enää palaa sinne. Kaspian pyytää telmarilaisia jäämään Narniaan sillä ehdolla, että he elävät rauhanomaisesti yhdessä narnialaisten kanssa. Telmarilaiset voivat kuitenkin myös palata takaisin ihmisten maailmaan, josta he ovat Narniaan alun perin tulleet. Jotkut telmarilaisista päättävät palata takaisin ihmisten maailmaan, ja Aslan luo heille ja Pevensien sisaruksille portaalin. Susan suutelee Kaspiania tietäen, etteivät he enää kohtaa. Pevensiet palaavat Englantiin ja jättävät Kaspianin hallitsemaan Narniaa sen kuninkaana.


title: Narnian tarinat: Prinssi Kaspian

text: Suomenkielisen version sivurooleista vastaavat Carla Rindell, Aksu Palmén, Ella Jaakkola, Pilvi Kekkonen, Kari Tamminen, Katja Aakkula, Otto Piispanen ja Henri Piispanen. Ohjauksesta ja käännöksestä vastasi Markus Bäckman.


title: Pimeyden voimat

text: Pimeyden voimat on Arthur Calder-Marshallin kauhuromaani vuodelta 1961. Teoksessa jännitysromaani yhdistyy kummitustarinaan.


title: Mazda 323 (FA)

text:
Mazda 323 FA on ensimmäisen sukupolven Mazda 323, joka esiteltiin vuonna 1977. Se korvasi edeltäjänsä Mazda 1000:n. Toisin kuin edeltäjänsä, Mazda 323 FA oli hatchback-tyyppinen. Aluksi sitä oli saatavilla kolmiovisena sekä viisiovisena versiona, kunnes myös farmari tuli mallistoon. Japanissa mallia myytiin nimellä Mazda Familia ja Yhdysvalloissa nimellä Mazda GLC ("Great Little Car"). Farmarimalli pysyi tuotannosa vuoteen 1985 asti, vaikka muut korimallit korvattiin jo vuonna 1981 uudella mallilla.Moottorit:
Mazdalla oli kolme moottori vaihtoehtoa autolle:


title: Mazda 323 (FA)

text:
Samat moottorivaihtoehdot olivat myös senaikaisessa RX-3:ssa.
Etelä-Afrikassa oli saatavana myös 1,6-litrainen moottori, mutta se ei ollut Mazdan vaan Mitsubishin valmistama.


title: Mazda 323 (FA)

text:
Voimansiirto:
4/5-vaihteinen manuaali- tai 3-vaihteinen automaattivaihteisto, takaveto.


title: Mazda 323 (FA)

text: Mazdan maahantuoja Haka-Auto ryhtyi tuomaan 323-mallia Suomeen heti vuoden 1977 alusta kolmena versiona – 1000E, 1000DX ja 1300DX – joissa numerot tarkoittavat moottoritilavuutta. Litran moottori kehitti 45 DIN-hevosvoimaa ja 1,3-litrainen 60. DIN-normin mukaiset kulutuslukemat olivat 7,7 ja 8,3 litraa sadalla kilometrillä. 1300DX-mallin takaistuimen selkänoja taittui alas kahtena puolikkaana, mikä oli tuolloin uutta. Ominaisuus tarjosi suurimmillaan 1 250 litran tavaratilan.


title: Alireza Dabir

text: Alireza Dabir (s. 16. syyskuuta 1977 Rayy) on iranilainen vapaapainija ja olympiavoittaja. Hän voitti kultaa Sydneyn olympialaisissa 2000 alle 58-kiloisten sarjassa. Dabir on menestynyt myös MM-kilpailuissa. Hän on voittanut yhden kultaisen ja kolme hopeista mitalia.


title: Tyko

text:
Tyko on suomalainen miehen etunimi. Vuoden 2009 loppuun mennessä nimi oli annettu Suomessa 428 miehelle ja alle viidelle naiselle Alkuperältään nimi on lyhentymä kreikkalaisesta, Raamatussakin
esiintyvästä nimestä "Tykikos" (), joka johtuu onnellista tarkoittavasta kreikan kielen sanasta "tykikos".


title: Duje Bonačić

text: Duje Bonačić (s. 10. huhtikuuta 1929 Split) on kroatialainen kilpasoutaja, joka edusti aktiiviurallaan Jugoslaviaa. Hän saavutti Helsingin olympialaisista 1952 kultaa perämiehettömästä nelikosta Velimir Valentan, Mate Trojanovićin ja Petar Šegvićin kanssa.


title: Velimir Valenta

text: Velimir Valenta (21. huhtikuuta 1929 Kils – 27. marraskuuta 2004 Mendrisio, Sveitsi) oli kroatialainen kilpasoutaja, joka edusti aktiiviurallaan Jugoslaviaa. Hän voitti Helsingin olympialaisista 1952 kultaa perämiehettömästä nelikosta Petar Šegvićn, Mate Trojanovićin ja Duje Bonačićin kanssa.


title: Napanee

text: Napanee on kaupunki Kanadassa, itäisessä Ontariossa. Sen asukasluku oli vuonna 2011 oli 15 511. Se sai kaupunkioikeudet jo vuonna 1864 ensimmäisten Ontarion paikkakuntien joukossa.


title: Napanee

text: Avril Lavigne on asunut Napaneessa kuusitoistavuotiaaksi asti.


title: Stormwatch

text: Stormwatch on Jethro Tullin syyskuussa 1979 julkaistu albumi, joka täydentää yhtyeen ns. "folk-rock-trilogian". Albumin kappaleet käsittelevät ympäristön ja luonnon uhkia ja sitä kuinka ihminen omalla tavallaan tuhoaa itse maapallon.


title: Stormwatch

text: Albumi jäi basisti John Glascockin viimeiseksi yhtyeen riveissä. Vaikeasta sydänsairaudesta kärsinyt Glascock on mukana vain kolmella raidalla ("Flying Dutchman", "Orion" ja "Elegy"). Huolimatta pahenevasta sairaudestaan Glascock jatkoi huoletonta elämäntyyliään, johon kuuluivat kovat juhlat ja päihteet, ja lopulta monien varoitusten jälkeen Ian Anderson joutui vapauttamaan hänet basistin paikalta ja soitti itse loput bassoraidat. Glascock kuoli marraskuussa 1979 sairauden murtamana. Hänen tilalleen tuli Fairport Convention-yhtyeen basisti Dave Pegg.


title: Stormwatch

text: Stormwatch-kiertueen jälkeen yhtyeessä tapahtui lisää vaihdoksia, ja jäljelle jäivät vain Anderson, Pegg ja kitaristi Martin Barre.


title: Abdul Wahid Aziz

text: Abdul Wahid Aziz (1931–1982) oli irakilainen painonnostaja ja olympiamitalisti. Hän voitti pronssia Rooman olympialaisissa 1960 alle 67,5-kiloisten sarjassa yhteistuloksella 380 kg. Hän oli samassa painoluokassa kolmas myös MM-kilpailuissa 1959 tuloksella 362,5 kg. Aziz on toistaiseksi Irakin ainoa olympiamitalisti.


title: Tapahtui Vegasissa

text: Tapahtui Vegasissa () on yhdysvaltalainen romanttinen komedia vuodelta 2008. Elokuvan ohjasi Tom Vaughan ja sen pääosissa ovat Cameron Diaz ja Ashton Kutcher. Elokuvan julkaisi 20th Century Fox ja Regency Enterprises ja se tuli ensi-iltaan 9. toukokuuta 2008.


title: Tapahtui Vegasissa

text: Elokuva kertoo Jackista ja Joysta, jotka menivät naimisiin Vegasissa hurjan biletysyön jälkeen tuntematta toisiaan. Jack voittaa kolme miljoonaa dollaria Joyn antamalla kolikolla, mutta pariskunta ei pysty jakamaan sitä. Jack yrittää saada Joyta hakemaan avioeroa, jotta pystyisi elämään rikkaana. Lopulta Jack ja Joy ovat oikeasti rakastuneita toisiinsa ja menevät uudestaan naimisiin.


title: Sähkö Recordings

text: Sähkö Recordings on turkulainen Tommi Grönlundin perustama levy-yhtiö, joka on tunnettu minimalistisista elektronisen musiikin julkaisuistaan. Levy-yhtiö on perustettu 1993, ja sillä on nykyään kansainvälinen kulttiasema minimalistisen teknon harrastajapiireissä.


title: Sähkö Recordings

text: Sähköllä on myös alamerkit Puu, Keys of Life ja Jazzpuu, jotka keskittyvät orgaanisemman materiaalin julkaisuun. Sähkö Recordingsilla julkaisuja tehneitä artisteja ja yhtyeitä ovat muun muassa Ø (Mika Vainio), Pan sonic, Jimi Tenor, Freestyle Man (Sasse Lindblad) ja Nicole Willis.


title: Mazda 323 (BD)

text: Mazda 323 BD on valmistajansa ensimmäinen etuvetoinen auto. Se esiteltiin vuonna 1980.


title: Mazda 323 (BD)

text: Korina oli ensin vaihtoehtona ainoastaan hatchback-tyyppinen monikäyttömalli, kunnes myöhemmin tuli myös neliovinen sedan. Ajo-ominaisuudet olivat selvästi edeltäjäänsä Mazda 323 FA:ta paremmat etuvedon sekä hammastanko-ohjauksen ansiosta. 323 BD on myös tilavampi. Moottorit:


title: Mazda 323 (BD)

text:
Kaikki moottorit ovat OHC-tyyppisiä ja niissä on yksi nokka-akseli.
Kaasutin on kaikissa kaksikurkkuinen.Sytytys on kärjetön vuosimallista -81 lähtien.


title: Mazda 323 (BD)

text: Voimansiirto:


title: Mazda 323 (BD)

text:
4/5-vaihteinen manuaali-,tai 3-vaihteinen automaattivaihteisto, etuveto Perävälitys: 4,15:1
Kiihtyvyys:


title: Mazda 323 (BD)

text: Kulutus


title: C-segmentti

text: C-segmentti tai alempi keskiluokka (myös keskiluokka) on autojen keskimmäinen kokoluokka eurooppalaisessa kokoluokituksessa. C-segmentti on Euroopan myydyin autoluokka.


title: C-segmentti

text: C-segmentin autoja ovat esimerkiksi Volkswagen Golf, Ford Focus ja Opel Astra.


title: Mazda 323 (BF)

text: Mazda 323 BF tuli myyntiin vuonna 1985. Auto oli monin tavoin erilainen kuin edeltäjänsä "Mazda 323 BD". Mm. uutena korimallina tuli farmari, joka uudistui ja myöhemmin markkinoilla oli myös avomalli. Autosta oli myös saatavana neliveto versio.


title: Mazda 323 (BF)

text:
BF:ää oli tehty myös Etelä-Afrikassa. Eteläafrikkalaisten autojen laatu oli kuitenkin erittäin huono verrattuna Japanissa valmistettuihin, joten sitä ei tuotu eurooppalaisille markkinoille, paitsi Isoon-Britanniaan.
Autoa myytiin markkinoilla myös nimellä "Ford Tonic".Moottorit:


title: Marko Aho (muusikko)

text: Marko Aho on suomalainen muusikko, joka tunnetaan parhaiten Jytäjemmarit -kantriyhtyeen perustajana, kitaristina ja lauluntekijänä. Aho on vastannut toisen yhtyeen perustajan Antero Gustafssonin ohella Jytäjemmarien kappaleiden teosta. Aho ja Gustafsson ovat toimittaneet myös vuonna 2002 ilmestyneen "Mikko Saa Relaa!" -kirjan, mikä sisältää Pekka Myllykosken laulutekstejä ja tarinoita niiden takaa, sekä sen jatko-osan, vuonna 2010 julkaistun "Mihis me jäätiinkään? – Ison Kirjan Poika" -kirjan. Aholla on myös M ja Rytmijäte -yhtye, mikä esittää keikoillaan Jytäjemmareiden sekä Pekka Myllykosken vanhemman yhtyeen Maltaan Haukkojen kappaleita. M ja Rytmijäte on julkaissut singlen ja EP:n.


title: Marko Aho (muusikko)

text: Marko Aho on kääntänyt myös Freud Marx Engels & Jung -yhtyeelle David Allan Coen "Willie, Waylon and Me" -kappaleen nimellä "Kari, Tapio ja mä". Laulu on mukana yhtyeen "Helmet, hitit & hutit" -kokoelmalevyllä.


title: A (Jethro Tull)

text: A on Jethro Tullin albumi vuodelta 1980. Nimi tulee masternauhalaatikoihin merkityistä "A"-kirjaimista, albumi oli alun perin Ian Andersonin sooloprojekti (A=Anderson). Albumilla yhtye otti täysin uuden suunnan kohti elektronista ja syntetisaattori-painotteista rockia luovien pois aiempien levyjen folk rock-vaikutteista.


title: A (Jethro Tull)

text: Yhtyeen päätettyä Stormwatch-kiertueen keväällä 1980 pitkäaikainen rumpali Barriemore Barlow jätti yhtyeen vedoten kyllästymiseen ja pitkien kiertueiden rasituksiin. Sen lisäksi kosketinsoittajat John Evan ja David Palmer suunnittelivat omaa klassiseen musiikkiin perustuvaa projektiaan. Tällöin myös Ian Anderson päätti alkaa tehdä ensimmäistä sooloalbumiaan, joka tulisi musiikkisuunnaltaan poikkeamaan viimeisimmistä Tull-albumeista. Anderson oli kiinnostunut syntetisaattorien ja muiden elektronisten äänien mahdollisuuksista ja halusi kokeilla näitä albumillaan.


title: A (Jethro Tull)

text: Tull-miehistä mukaan tuli aluksi vain basisti Dave Pegg ja muut muusikot olivat englantilainen kosketinsoittaja-viulisti ja syntetisaattori-spesialisti Eddie Jobson ja amerikkalainen studiorumpali Mark Craney. Alun perin kitaristi Martin Barren oli tarkoitus soittaa vain parilla raidalla, mutta hän päätyi lopulta soittamaan koko albumin kitaraosuudet.


title: A (Jethro Tull)

text: Levy-yhtiön painostuksesta albumi julkaistiin kuitenkin Jethro Tullin nimen alla, ja levyn tehnyt kokoonpano lähti promotoimaan albumia maailmankiertueella. Lehdistölle lähetetty tiedote kertoi virheellisesti, että Evan, Palmer ja Barlow olisivat erotettu yhtyeestä ja korvattu uusilla jäsenillä, vaikka näin ei ollut. Miehet närkästyivät asiasta ja syyttivät tästä Andersonia, eivätkä Evan ja Palmer enää palanneet myöhemmin yhtyeeseen.


title: Robert Murray Keith

text: Robert Murray Keith (kuoli 1774) oli brittiläinen ministeri Wienissä 1748. Hän hoiti useita diplomaattisia tehtäviä.


title: François-André Danican Philidor

text: François-André Danican Philidor (7. syyskuuta 1726 – 31. elokuuta 1795) oli ranskalainen shakinpelaaja. Häntä pidettiin yhtenä aikansa parhaista pelaajista, ja hänen teorioistaan suuri osa on yhä valideja.


title: François-André Danican Philidor

text: Philidorin puolustus on nimetty hänen mukaansa.


title: Camila Finn

text: Camila Caroline Finn (s. 6. marraskuuta 1991) on brasilialainen malli. Hän syntyi Botucatussa, São Paulon osavaltiossa, ja aloitti uransa ollessaan 11-vuotias.


title: Camila Finn

text: Kansainvälistä julkisuutta Finn saavutti voitettuaan Ford Modelsin "Supermodel of the World" -kilpailun New Yorkissa tammikuussa 2005.


title: Lasarus-ilmiö

text: Lasarus-ilmiö on elintoimintojen odottamaton palautuminen sen jälkeen kun elvyttämisyrityksistä on luovuttu. Ilmiön nimi on peräisin Raamatusta, jonka mukaan Jeesus herätti Lasaruksen kuolleista tämän ollessa kuolleena neljättä päivää.


title: Lasarus-ilmiö

text: Ilmiöstä on tehty tositapahtumiin perustuva dokumenttielokuva "The Lazarus Phenomenon", joka kertoo pastori Daniel Ekechukwun ja Ian McCormackin kertomista kokemuksista kuolemanjälkeisestä elämästään ja sieltä palaamisesta.


title: Lasarus-ilmiö

text: Vuonna 2017 Helsingin ja Uudenmaan sairaanhoitopiiri tiedotti Helsingin seudun yliopistollisen keskussairaalan ja Helsingin kaupungin pelastuslaitoksen tekemästä tutkimuksesta, jossa oli seurattu 840:tä potilasta 10 minuuttia sen jälkeen, kun heidän elvyttämisensä oli lopetettu hoito-ohjeiden mukaisesti. Viiden tutkittavan elintoiminnot palautuivat 3–8 minuutin päästä elvytyksen lopettamisesta. Yhdenkään aivotoiminta ei kuitenkaan palautunut ja he menehtyivät. Tutkimusryhmä tuli johtopäätökseen, että elvytysohjeita tulisi päivittää ja potilasta pitäisi tarkkailla kymmenen minuuttia elvytyksen lopettamisen jälkeen.


title: Café de la Régence

text: Café de la Régence oli Pariisissa sijaitseva 1700- ja 1800-lukujen shakin keskus. Kaikki parhaimmat shakinpelaajat pelasivat siellä.


title: Café de la Régence

text: Heihin kuuluivat muun muassa:


title: Café de la Régence

text: Taidemaalari Oscar Parviaisen mukaan Jean Sibelius improvisoi tammikuussa 1906 Café de la Régencessa teemaa nimeltä "Bönen till Gud", josta tuli tämän 3. sinfonian finaalin pääteema.


title: Ranskan tiedeakatemia

text: Ranskan tiedeakatemia () on vuonna 1666 perustettu akatemia, jonka tarkoitus on kannustaa ja suojella Ranskan tieteellisen tutkimuksen henkeä. Ranskan tiedeakatemia on yksi varhaisimmista tiedeakatemioista.


title: Philip Thicknesse

text: Kapteeni Philip Thicknesse (1719 – 23. marraskuuta 1792) oli brittiläinen kirjailija, eksentrikko ja Thomas Gainsboroughin ystävä.


title: Philip Thicknesse

text: Thicknesse syntyi Taffordshiressä, Englannissa ja asui Farthinghoessa ja Bathissa.


title: Philip Thicknesse

text: Hän julkaisi Turkkilaista, näennäisesti shakkia pelaavaa automaattia, koskevan artikkelin "The Speaking Figure and the Automaton Chess Player, Exposed and Detected". Se sisälsi kuitenkin useita virheitä.


title: Speed Racer (elokuva)

text:
Speed Racer on vuonna 2008 ensi-iltansa saanut yhdysvaltalainen elokuva, joka perustuu japanilaiseen 1960-luvun samannimiseen animesarjaan. Elokuvan käsikirjoittivat ja ohjasivat Wachowskin siskokset, jotka myös olivat elokuvan apulaistuottajia. Elokuva oli ollut suunnitteilla vuodesta 1992 alkaen ja kirjoittajia ja ohjaajia vaihdettiin, kunnes tuottaja Joel Silver ja Wachowskin veljekset päätyivät yhteistyössä aloittamaan "Speed Racerin" tuotannon perhe-elokuvana.
Näyttelijä Emile Hirsch valittiin "Speed Racerin" pääosaan Speediksi ja Christina Riccistä tuli hänen tyttöystävänsä, Trixie. Elokuva kuvattiin kesän ja marraskuun välissä Potsdamissa, Saksassa ylimalkaisella 120 miljoonan dollarin budjetilla. Maailmanensi-ilta järjestettiin 3. toukokuuta 2008 Tribecan elokuvajuhlilla. Suomessa "Speed Racer" sai ensi-iltansa 6. kesäkuuta 2008.


title: Abdou Jammeh

text: Abdou Jammeh (s. 13. helmikuuta 1986) on gambialainen jalkapallopuolustaja, joka edustaa Veikkausliigassa pelaavaa Rovaniemen Palloseuraa. Hän pelaa myös Gambian jalkapallomaajoukkueessa.


title: Oren Smadja

text: Shay-Oren Smadja (s. 20. kesäkuuta 1970) on israelilainen judoka ja olympiamitalisti. Hän voitti pronssia Barcelonan olympialaisissa 1992 alle 71-kiloisten sarjassa. Smadja on voittanut yhden mitalin myös MM-kilpailuista. Hän voitti hopeaa Chibasta vuonna 1995; tällä kertaa alle 78-kiloisten sarjasta. Hän saavutti EM-pronssia alle 71 kg:n sarjassa 1992. Hän oli vuonna 1990 nuorten MM-kilpailuissa 71-kiloisissa toinen ja nuorten EM-kilpailuissa samassa painoluokassa kolmas. Hän sijoittui maailmancup-kilpailuissa kaksi kertaa toiseksi ja kerran kolmanneksi.


title: Valtellina

text: Valtellina tai Valtelline (, , ) on Adda-joen laakso sivulaaksoineen. Se sijaitsee Pohjois-Italian Lombardiassa, ja rajoittuu pohjoisessa Sveitsiin. Aikaisemmin se on ollut tärkeä kauttakulkualue Pohjois-Italiasta Saksaan.


title: Tony Miles

text: Anthony John Miles (23. huhtikuuta 1955 – 12. marraskuuta 2001) oli brittiläinen shakin suurmestari.


title: Tony Miles

text: Miles syntyi Edgbastonissa Birminghamissa ja oppi shakkipelin nuorella iällä. Vuonna 1968 hän voitti Ison-Britannian alle 14-vuotiaiden mestaruuden, ja vuonna 1973 hän voitti Teessidessa hopeamitalin nuorten maailmanmestaruuskilpailuissa, jotka olivat hänen ensimmäinen tärkeä kansainvälinen shakkikilpailunsa. Hän voitti nuorten maailmanmestaruuden seuraavana vuonna Manilassa.


title: Tony Miles

text: Miles kirjautui Sheffieldin yliopistoon opiskelemaan matematiikkaa, mutta keskeytti opinnot keskittyäkseen shakkiin. Vuonna 1976 hänestä tuli kaksikymmentävuotiaana Ison-Britannian ensimmäinen suurmestari ja hän sai sijoittaja Jim Slaterin asettaman 5 000 punnan palkkion (sama mies oli merkittävässä asemassa myös Fischerin ja Spasskin vuoden 1972 ottelun onnistumisessa).


title: Tony Miles

text: IBM-turnauksen jaettu voitto Viktor Kortshnoin kanssa vuonna 1976 aloitti Milesin uran huippukauden. Hän voitti tuon ajan vahvimmat kilpailut, vuosien 1984 ja 1985 Interpolis-turnaukset, ja oli jonkin aikaa länsimaiden paras ja yksi koko maailman parhaista shakinpelaajista. Sitten koitti vuosi 1986 ja ottelu uutta maailmanmestaria Garri Kasparovia vastaan. Miles hävisi ottelun 5,5-0,5, eikä ollut sen jälkeen pelaajana entisensä.


title: Tony Miles

text: 1980- ja 1990-luvuilla Miles jatkoi ahkeraa turnauksissa pelaamista. Vaikka hän ei enää kyennyt aivan entisenlaisiin tuloksiin, hän pääsi vuosina 1987 ja 1990 alueidenvälisiin MM-karsintaturnauksiin ja koko 1990-luvun hänen tuloksensa olivat melko hyviä. Miles tuli tunnetuksi omaperäisestä huumorintajustaan, ehti olla kahdesti naimisissa ja kuoli joulukuussa 2001 diabeteksen aiheuttamaan sydänsairauteen.


title: Tony Miles

text: Miles oli erinomainen loppupelaaja, joka omasi hyvän tekniikan, eikä ollut erityisen kiinnostunut avausteoriasta. Yksi kuuluisimpia hänen pelejään on varmasti silloista maailmanmestaria Anatoli Karpovia vastaan mustilla voitettu peli. Skarassa 1980, joka alkoi 1.e4 a6!?.


title: Tony Miles

text: Vaikka Miles oli parhaimmillaan kovahermoinen kilpailija ja oman tiensä kulkija, 1980-luvun puolivälin tienoilla hän alkoi kärsiä mielenterveydellisistä ongelmista, jotka johtivat syyskuussa 1987 romahdukseen ja lyhyeen sairaalahoitoon. Osasyynä niihin lienevät olleet vaikeudet peliuralla, vaikea avioero toisesta vaimosta ja riidat shakkipromoottori, suurmestari Raymond Keenen ja Milesin pahimman englantilaisen kilpailijan Nigel Shortin kanssa. Englannista pois muuttanut Miles alkoi jälleen menestyä shakissa vuonna 1989. Loppuvuosinaan hän muutti takaisin synnyinmaahansa.


title: Georg Østerholt

text: Georg Østerholt (13. joulukuuta 1892 - 20. syyskuuta 1982 oli norjalainen mäkihyppääjä. Hän voitti pronssia suurmäestä Lahden maailmanmestaruuskisoista 1926 saatuaan pisteet 108,385. Kilpailussa norjalaiset ottivat myös kaksi muuta mitalisijaa Jacob Tullin Thamsin ja Otto Aasenin johdolla, sekä myös neljännen sijan.


title: Kansallinen surupäivä (Yhdysvallat)

text: Kansallinen surupäivä () on Yhdysvalloissa vuosittainen vietetty protesti Kiitospäivälle, joka ajoittuu samoin sekin, marraskuun neljänteen torstaihin.


title: Kansallinen surupäivä (Yhdysvallat)

text: Protestipäivän viettäjät kokoontuvat Kiitospäivänä klo 12 Massachusettsin osavaltiossa Plymouthin Coles-kukkulalla, jossa perinne alkoi vuonna 1970, kun Kiitospäiväjuhlan järjestäjät kieltäytyivät hyväksymästä puhujaksi kutsutun Wampanong-heimon edustajan, Frank Jamesin puheen sisältöä. Kukkulan lähellä sijaitsee Plymouthin kivi, joka liitetään kiinteästi Yhdysvaltain ensimmäisten valkoihoisten siirtolaisten historiaan. Kansallisen surupäivän tarkoitus on muistella Amerikan alkuperäisasukkaiden kohtaloa ja kiinnittää huomiota nykyisin elävien intiaanien olosuhteisiin.


title: Superhero Movie

text: Superhero Movie on vuonna 2008 ensi-iltansa saanut yhdysvaltalainen komediaelokuva, jossa parodioidaan erilaisia supersankareita "Scary Movie" -trilogian jalanjälkien mukaan. Elokuvan on käsikirjoittanut ja ohjannut Craig Mazin ja sen tuottivat David Zucker ja Robert K. Weiss. Elokuvan tuotanto alkoi syyskuussa 2007 New Yorkissa.


title: Superhero Movie

text: Elokuvassa parodioidaan enimmäkseen "Spider-Man – Hämähäkkimies" -elokuvaa, mutta siinä parodioidaan myös elokuvia "Batman Begins", "X-Men" ja "Fantastic Four". Elokuvan pääosissa ovat Drake Bell, Sara Paxton, Christopher McDonald, Pamela Anderson, Tracy Morgan, Regina Hall ja Leslie Nielsen.


title: Superhero Movie

text: Elokuvan ensi-ilta oli Yhdysvalloissa 28. maaliskuuta 2008, Suomessa 11. huhtikuuta 2008 ja Isossa-Britanniassa 6. kesäkuuta 2008. Elokuva julkaistiin Suomessa DVD:llä ja Blu-rayllä 20. elokuuta 2008.


title: Florencio Campomanes

text: Florencio Campomanes () oli filippiniläinen Maailman shakkiliiton presidentti 1982–1995, politiikan tutkija ja shakinpelaaja.


title: Florencio Campomanes

text: Campomanes syntyi Manilassa. Hän suoritti alemman korkeakoulututkintonsa Filippiinien yliopistossa 1948. Sen jälkeen hän opiskeli Brownin yliopistossa Providencessa Rhode Islandilla, jossa hän suoritti ylemmän korkeakoulututkintonsa vuonna 1951. Hän opiskeli myös tohtorin tutkintoa varten Georgetownin yliopistossa Washington DC:ssä 1949–1954.


title: Florencio Campomanes

text: Campomanes tunnettiin parhaiten Kansainvälisen shakkiliiton (FIDE) presidenttinä. Hänet valittiin tehtävään vuonna 1982, ja hän työskenteli liitossa vuoteen 1995. Hän osallistui useihin kiistoihin, kuten vuoden 1984 maailmanmestaruusottelun keskeyttämiseen ja siihen, että Garri Kasparov ja Nigel Short perustivat kilpailevan shakkiliittonsa, Ammattilaisten shakkijärjestö PCA:n.


title: Mazda 323 (BG)

text:
Mazda 323 BG on Mazdan automalli, joka tuli myyntiin vuonna 1989. Se oli markkinoilla vuosina 1989-1996.
BG-mallivalikoimassa on kolmiovinen hatchback, neliovinen sedan, viisiovinen futurisemmin muotoiltu F-malli sekä viisiovinen farmarimalli. Ulkoisesti auto muistutti edellistä korimallia, mutta muodot ovat selvästi kehittyneemmät. Moottorivaihtoehtoja oli saatavilla monta: kahdeksan bensiinimoottoria ja yksi dieselmoottori. BG-korimallin 323:a rekisteröitiin Suomessa vuosina 1989-1994 yli 17 000 kappaletta.


title: Österbottens Tidning

text: Österbottens Tidning (ÖT) on ruotsinkielisen Pohjanmaan pohjoisosissa ilmestyvä ruotsinkielinen sanomalehti.


title: Österbottens Tidning

text: Lehti perustettiin vuonna 2008, kun Pietarsaaressa ilmestynyt Jakobstads Tidning ja Kokkolassa ilmestynyt Österbottningen yhdistyivät. Ensimmäinen numero ilmestyi 23. toukokuuta 2008. Österbottens Tidning ilmestyy kuusi kertaa viikossa (ti-su). Österbottens Tidningenin levikkialue ulottuu Kokkolasta Uuteenkaarlepyyhyn ja levikki vuonna 2013 on noin 13 367.


title: Österbottens Tidning

text: Österbottens Tidning julkaistiin alun perin broadsheet-kokoisena, kun taas lehden edeltäjistä Österbottningen julkaistiin tabloidina ja Jakobstads Tidning suurimpana mahdollisena sanomalehtikokona, eli broadsheetinä. Österbottens Tidning siirtyi käyttämään tabloidi-kokoa 14. helmikuuta 2014.


title: Aktiivikaiutin

text: Aktiivikaiutin on sähköakustinen laite, joka muuttaa esivahvistimelta tai mikseriltä saapuvan linjatasoisen signaalin (0-1 V vaihtovirran) ilmanpaineen vaihteluiksi eli ääneksi.


title: Aktiivikaiutin

text: Aktiivikaiutin sisältää samassa kotelossa yleensä kaiuttimen, aktiivisen teholähteen, jakosuotimen ja erilliset sisäänrakennetut päätevahvistimet jokaiselle kaiutinelementille erikseen. Taajuudet jaetaan vahvistimille aktiivisuotimilla ennen vahvistimia.


title: Aktiivikaiutin

text: Aktiivikaiuttimen etuina pidetään hyvää hyötysuhdetta, koska kukin vahvistin ja kaiutin on suunniteltu pariksi, kytkemisen helppoutta, sekä säädettävyyttä koska järjestelmä mahdollistaa jokaisen kaiuttimen erilliset säädöt. Myös linjatasoinen kaapelointi on etu: kaapelissa ei tarvitse kuljettaa suurta tehoa. Samoin jakosuodin voi olla pienikokoinen, koska suodattimen ei tarvitse käsitellä suuria virtoja. Toisaalta jokainen aktiivikaiutin tarvitsee erillisen sähkönsyötön.


title: Aktiivikaiutin

text: Aktiivikaiuttimilla toteutetun äänentoiston hinta on yleensä erillisistä kaiuttimista ja vahvistimista koottua järjestelmää kalliimpi.


title: Aktiivikaiutin

text: Aktiivikaiuttimet ovat yleisiä ammattikäytössä, esimerkiksi studioissa tarkkailukaiuttimina ja bändien omina siirrettävinä PA-kaiuttimina. Kotikäytössä aktiivitekniikkaa käytetään usein subwoofereissa, jolloin laitteiston muiden osien tehonkulutus ja paino saadaan pidetyksi kompaktina.


title: Pekka Nurmikallio

text: Pekka Nurmikallio (27. joulukuuta 1942 Helsinki – 9. tammikuuta 2008 Lahti) oli suomalainen musiikkiäänittäjä ja tuottaja. Äänittäjänä ja tuottajana hän toimi Microvox-studiossa Lahdessa vuosina 1968–1982. Nurmikallio äänitti muun muassa Hurriganesia, Juice Leskistä, Kari Peitsamoa, Hassisen konetta, Sleepy Sleepersiä, Pelle Miljoonaa, Eppu Normaalia ja Kontraa. Äänittäjän uran jälkeen hän siirtyi televisio- ja videotuotantotöihin.


title: Pekka Nurmikallio

text: Vuosina 1959–1964 Nurmikalliolla oli tanssiorkesteri "Pekka Nurmikallion orkesteri", jossa soittivat muun muassa Kaarina Lepistö, Olli Kolu, Erkki Leivo ja Heikki Punkkinen. Orkesteri hajosi vuonna 1968. Yhtye soitti muun muassa elokuvassa "Kuuma kissa", jossa yhtye esitti myös Nurmikallion sävellyksiä.


title: Jumba (hahmo)

text: Jumba on kuvitteellinen hahmo, joka esiintyy mm. Disneyn Lilo & Stitch -elokuvissa ja televisiosarjassa. Hän on ilkeä nero, joka on pidätetty ja karkotettu kotiplaneetaltaan 625 laittoman geenimutaation valmistuksesta. Hänen ääninäyttelijänsä on David Odgen Stiers, suomessa Jarmo Koski ja Veikko Honkanen.


title: Jumba (hahmo)

text: Jumba pidätetään jo ensimmäisen elokuvan alussa, sillä hänet on saatu verekseltään kiinni laittoman geenimutaation teosta. Käy ilmi, että ennen kyseistä mutaatiota Jumba on valmistanut 625 muuta hirviötä. Jumban uusin koe 626 karkaa Maahan, joten hänet lähetetään hakemaan se takaisin. Mukaansa Jumba saa hermoheikon Maa-harrastajan Pleakleyn, jonka ensisijainen tehtävä on varmistaa, että koe tulee napattua, mutta mikään ei kuitenkaan tuhoudu. Aseistautunut Jumba koettaa saada 626:n kiinni muilla keinoilla, sillä hän ei pysty ampumaan 626:n "suojakilpeä", viatonta pikkutyttöä nimeltä Lilo, joka on adoptoinut Stitchiksi nimeämänsä mutantin lemmikikseen luullen tätä koiraksi. Lopulta Jumba ei pysty odottamaan, vaan hyökkää Lilon ja tämän isosiskon Nanin taloon saadakseen Stitchin. Tämän seurauksena talo tuhoutuu täysin, mistä etenkään sosiaalityöntekijä Cobra Bubbles ei ole mielissään. Hän vie Lilon pois, mutta tyttö karkaa, joten Jumba, Pleakley ja Stitch joutuvat auttamaan epätoivoista Nania löytämään pikkusiskonsa, jonka asiat menevät aina vain huonompaan suuntaan. Elokuvan lopussa Jumba ja Pleakley jäävät asumaan Maahan Nanin, Lilon ja Stitchin luo esittäen tyttöjen setää ja tätiä.


title: Jumba (hahmo)

text: Elokuvassa Lilo & Stitch 2 Stitch alkaa saada "tuhmuuskohtauksia", joiden aikana hän ei hallitse itseään lainkaan, tuhoaa vain kaiken mahdollisen. Jumba tietää syyn olevan se, että silloin aikoinaan Stitchiin ei ehditty ladata tarpeeksi virtaa ja nyt se on kulumassa loppuun. Jumba alkaa valmistaa konetta, jonka avulla Stitch saataisi ladattua täyteen, mutta hänen täytyy toimia nopeasti tai Stitch kuolee.


title: Jumba (hahmo)

text: Jatkoa seuraa elokuvassa Stitch! Avaruuskoe 626, jossa käy ilmi, että Jumba on salakuljettanut Maahan kaikki 625 aiempaa koettaan, jotka ovat edelleen pallon muotoisissa koekapseleissa aktivoimattomina. Ilkeä kapteeni Gantu, joka on suurikokoinen avaruusolio, kaappaa Jumban ja koekapselin, jossa lukee "625" saadakseen tietää, missä loput kokeet ovat. Gantu työskentelee Jumban pahalle ex-työkumppanille Tohtori Johannes von Hamsterille, jonka haaveena on galaksin valloitus Jumban ilkeiden kokeiden avulla. Keksinnöillään mielellään kehuskeleva Jumba kertoo, että Gantun nappaamalla 625:llä on kaikki Stitchin voimat, joten Hamsteri käskee aktivoida sen. Aktivoinnin jälkeen Jumba kertoo lisää ja sanoo, ettei 625 ole koskaan käyttänyt voimiaan, hänesta ohjelmoitiin todennäköisesti vahingossa laiska koe, joka vain tekee ja syö voileipiä. Lilo ja Stitch päättävät pelastaa Jumban aktivoimallaan koekappaleella ja siinä he onnistuvatkin. Lopuksi käy kuitenkin paha tuuri ja kaikki koekapselit hajaantuvat ympäri saarta. Lilon ja kumppaneiden on löydettävä ne ennen Gantua ja tämän laiskaa apuria.


title: Jumba (hahmo)

text: Televisiosarjassa Jumban tehtävä on kertoa Lilolle kokeistaan, jotka he ovat huomanneet aktivoituneen. Hän tietää mitä kokeet tekevät, miten ne sen tekevät ja milloin vaikutus lakkaa tai mikä on vastalääke. Kaikkea hän ei kuitenkaan tiedä esim. sitä, että erään hänen kokeensa (linkki) sitkosliima, jolla linkitetään yhteensopimattomat yksilöt, liukenee mutaan - mutaahan on vain Maassa. Sarjassa käy Jumban puheista ilmi, että hänellä on ollut joskus vaimo, jonka kohtalo on kuitenkin tuntematon. Eräässä jaksossa hän tosin sanoi, että koe 020 myi Jumban vaimon. Ei-niin-ilkeä neromme myös teki kaksi uutta koetta vieläpä saman jakson aikana, vaikka 628:a ei taidettu koskaan aktivoida.


title: Jumba (hahmo)

text:
Elokuvassa Leroy & Stitch vankilasta paennut Hamsteri pakottaa Jumban tekemään uuden kokeen, joka on vieläkin vahvempi ja häijympi kuin Stitch. Koe saa nimekseen Leroy, ja se lähtee Hamsterin kanssa valtaamaan galaksia samalla kun Jumba, Pleakley ja Stitch koettavat selvitä hengissä musta-aukosta. Jumba asetti Leroylle heikkouksen: kun se kuulee Elviksen kappaleen "Aloha Oe", se hyytyy kuin piimä pakkasella. Näin saadaan koko Leroyklooniarmeija voitettua.
Luonteeltaan Jumba on ilkeä, vaikkei enää niin paha kuin ensimmäisen elokuvan aikana. Hän kuitenkin pitää kaikesta pahasta ja ilkeästä ja ilkeys hänen luonteessaan on vielä näkyvää. Hän on myös älykäs ja pystyy laskelmoimaan melkein mitä tahansa hyvin nopeasti. Hän osaa tehdä ja korjata mitä vain ja viihtyy paljon huoneeseensa rakentamassaan laboratoriossa.


title: Jumba (hahmo)

text: Jumba on melko lihava avaruusolento, jolla on neljä silmää. Kaksi niistä on samankokoisia kuin ihmisillä, kaksi muuta on pienempää, eikä niitä aina edes huomaa. Jumban iho on violetti ja hänellä on paksut raajat. Hänellä on harvat hampaat, joista silmiinpistävimmät ovat sekä hänen ylä- että alaleuastaan pilkistävät muita hampaita suuremmat kulmahampaat. Hän käyttää usein sinisiä housuja ja keltaista punakuvioista havaiji-paitaa. Vaatteiden täytyy olla isoja, mutta siltikin ne jäävät usein hieman liian pieniksi.


title: Joulun tarina

text: Joulun tarina on suomalaislaulaja Kari Tapion joululauluja sisältävä albumi. Se julkaistiin 15. lokakuuta 2001.


title: Mazda 323 (BH)

text:
Mazda 323 BH esiteltiin vuonna 1994. Suomessa sitä myytiin nimellä "Mazda Familia". Ensimmäisissä autoissa luki tästä huolimatta "323".
BH:n rinnalla myytiin kaksiovista Mazda Neota sekä urheilullista Mazda 323F -mallia.


title: Mazda 323 (BH)

text:
BH oli saatavilla sekä etu- että nelivetoisena. Japanissa malli tuotiin markkinoille vuotta aiemmin, vuonna 1994, kun muualla maailmassa se tuli markkinoille vuonna 1995.
Mallin valmistus alkoi 1994 ja loppui 1998.


title: Georg Öhman

text: Georg Öhman (22. joulukuuta 1891 Loviisa – 9. joulukuuta 1957) oli suomalainen jääkärieläinlääkintäeversti ja eläinlääkäri. Hänen vanhempansa olivat kaupunginlääkäri, lääketieteen tohtori Georg Öhman ja Karin Maria Elisabeth Hackzell. Hänet vihittiin avioliittoon vuonna 1919 Alma Mathilda Dorothea Helena Stenbergin kanssa, joka kuoli vuonna 1940 ja hän avioitui toisen kerran vuonna 1951 sairaanhoitaja Elli Amanda Kajanderin kanssa.


title: Georg Öhman

text: Hän kirjoitti ylioppilaaksi Helsingin ruotsalaisesta normaalilyseosta vuonna1912 ja liittyi Uusmaalaiseen osakuntaan. Opintojaan hän jatkoi Dresdenin eläinlääkärikorkeakoulussa ja suoritti eläinlääkärikandidaattitutkinnon vuonna 1914 ja eläinlääkäritutkinnon vuonna 1917. Ollut tutustumassa Saksan armeijan eläinlääkintäjärjestelyyn vuonna 1922 ja useilla. eläinlääkintäupseerien täydennyskursseilla Helsingissä. Hän suoritti vuonna 1944 opintomatkan Saksaan.


title: Georg Öhman

text:
Hän liittyi syksyllä vuonna 1914 kotimaahan palattuaan ylioppilaiden aktivistiliikkeeseen ja oli ensimmäinen Suomesta Saksaan sotilaskoulutusta saamaan matkustanut jääkärialokas sekä Berliiniin perustetun Suomen-toimiston ensimmäinen sihteeri. Hän lähti helmikuun puolivälissä värväysmatkalle Pohjois-Saksan satamiin ja sai useita siellä oleskelevia suomalaisia yhtymään suunniteltuun suomalaiseen sotilasjoukkoon.
Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 55 muun miehen kanssa 25. helmikuuta 1915. Hänet sijoitettiin joukon 2. komppaniaan. Myöhemmin 10. syyskuuta 1915 hänet sijoitettiin Kuninkaallisen, Preussin Jääkäripataljoona 27:n 2. komppaniaan. Hänet siirrettiin 11. tammikuuta 1916 alkaen pataljoonan 4. komppaniaan ja 12. elokuuta 1916 alkaen pataljoonan haupitsipatteriin, missä hän toimi eläinlääkärinä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän toimi apulaiseläinlääkärinä 9. Armeijakunnan Lockstedtin leirillä olevassa hevossairaalassa 4. elokuuta 1915 – 23. toukokuuta 1916 välisen ajan ja Libaun hevosvarikolla maaliskuusta1917 tammikuuhun 1918 saakka.


title: Georg Öhman

text: Hän astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi opetusupseeriksi ja eläinlääkäriksi Pietarsaaren tykistökouluun, mistä hän lähti Jääkäritykistön mukana rintamalle ja toimi Jääkäritykistön esikunnassa lähettiupseerina ja eläinlääkärinä. Hän haavoittui Kurun taistelussa 19. maaliskuuta 1918 ja määrättiin Tampereen valloituksen jälkeen Itäarmeijan esikuntaan, missä hänen tehtävänsä oli järjestää eläinlääkintähuolto siihen kuuluvissa joukko-osastoissa.


title: Georg Öhman

text: Hänet siirrettiin 16. heinäkuuta 1918 Suomen tykistökouluun, missä toimi D-osaston päällikkönä ja hippologian opettajana, mistä hänet määrättiin 11. marraskuuta 1918 Kenttätykistörykmentti 1:n eläinlääkäriksi. Suomen armeijan ylieläinlääkärintehtäviä hän hoiti vuosina 1918 ja 1927. Hän hoiti 27. toukokuuta 1927 – 2. tammikuuta 1928 Yleisesikunnan ylieläinlääkärin toimistoupseerin virkaa ja 1934 alkaen Sotakoirakomppanian eläinlääkärin tehtäviä aina vuoteen 1938 saakka. Poliisikoiralaitoksen eläinlääkärin tointa hän hoiti vuosina 1938–1939. Hän on hoitanut Tuusulan ja osaksi Nurmijärven, Sipoon ja Mäntsälän kuntien eläinlääkärin tehtäviä vuosina 1919–1928 ja 1933. Oli Keravan kauppalan lihantarkastajana vuosina 1927–1933.


title: Georg Öhman

text: Talvisotaan hän osallistui Päämajan eläinlääkintäosaston päällikkönä, josta hänet komennettiin elinlääkäriksi 1. Divisioonaan ja edelleen 1. Armeijakuntaan. Välirauhan aikana hän toimi ensin samassa tehtävässä, mutta siirrettiin Kengityskoulun virkaatekeväksi johtajaksi ja edelleen Kotihevossairaala 1:n päälliköksi. Jatkosodan syttyessä hän palasi Päämajan Eläinlääkintäosaston päälliköksi, josta hänet siirrettiin 5. Hevossairaalan päälliköksi. Päämajan eläinlääkintätarkastajan viran hän vastaan otti vuonna 1942, josta hänet siirrettiin vuonna 1944 Aunuksen ryhmän eläinlääkäriksi ja vielä ennen sodan loppumista hänet siirrettiin 2. Hevossairaalan päälliköksi.


title: Georg Öhman

text: Sotien jälkeen hän jatkoi edelleen samassa tehtävässä 2. Hevossairaalan päällikkönä, kunnes vuonna 1945 hänet siirrettiin Uudenmaan Rakuunarykmentin varaeläinlääkäriksi, ja edelleen samana vuonna hänet siirrettiin Kengityskoulun johtajaksi. Vuonna 1952 hänet siirrettiin Hevoshuoltokoulun kengitysosaston johtajaksi, mistä tehtävästä hän erosi vakinaisesta palveluksesta vuonna 1955. Sotien jälkeen hän hoiti vuonna 1945 hetken myös Puolustusvoimain Pääesikunnan Eläinlääkintäosaston päällikön tehtäviä.


title: Georg Öhman

text:
Hän toimi hippologian opettajana tykistöupseerien täydennyskursseilla vuosina 1919–1922 ja Kadettikoulussa vuosina 1922–1925 sekä Suojeluskuntain päällystökoulussa vuosina 1922 - 1933.
Vuodesta 1934 hän hoiti kengitysopin opettajan virkaa Kengityskoulussa. Hän toimi hippologian opettajana Kankaanpäässä vuosina 1943–1944 saksalaisille upseereille järjestetyillä talvikusseilla.


title: Georg Öhman

text: Hän toimi 1. Divisioonan kunniatuomioistuimen jäsenenä vuosina 1933 ja 1936–1938. Kenttätykistörykmentti 1:n kunnianeuvoston puheenjohtajana hän toimi vuosina 1932–1933 ja Suomen eläinlääkintä-upseeriyhdistyksen puheenjohtajana vuosina 1931–1932.


title: Johan Lefrén

text: Johan Petter/Peh Lefrén (1784 Turku – 1862) oli suomalainen taidegraafikko ja piirtäjä. Hänen teoksiaan on esillä Ateneumin taidemuseossa. Hän muutti nuorena Ruotsiin, jossa hän toimi armeijan kenraalina. Hän toimi myös Karlbergin sotakoulun johtajana, sotilaspedagogina sekä harrasti suomen kielen tutkimusta ja oli Suomalaisen Kirjallisuuden Seuran jäsen 1834–1862.


title: Johan Lefrén

text: Lefren oli aikansa merkittävä sotateoreetikko, ja hänen luentonsa julkaistiin kolmiosaisena teoksena, joka on käännetty myös saksaksi. Hänen jälkeenjäänyttä aineistoaan on tallentanut Ruotsissa Krigsarkivet ja Nordiska Museet.


title: Johan Lefrén

text: Hän oli kykenemätön työskentelemään 1853 jälkeen sairauden vuoksi.


title: Malina

text: Malina voi tarkoittaa seuraavia:


title: Flapper

text: Flapper on englanninkielisissä maissa 1920-luvulla käyttöön otettu termi, jolla viitattiin ”uuden polven” nuoriin naisiin, jotka pukeutuivat lyhyihin hameisiin, leikkauttivat hiuksensa lyhyiksi, kuuntelivat uudenaikaista jazzmusiikkia ja rikkoivat sovinnaisena pidetyn käytöksen normeja. Flapper-tytöt käyttivät runsasta ehostusta, joivat alkoholia, harrastivat lyhytaikaisia sukupuolisuhteita, tupakoivat, ajoivat autoa ja uhmasivat muilla tavoin perinteisiä sosiaalisia ja seksuaalisia normeja.


title: Flapper

text: Flapper-muoti sai alkunsa ensimmäisen maailmansodan jälkeen – uudella, liberaalimmalla aikakaudella, jolle tyypillistä olivat poliittinen ja sosiaalinen rauhattomuus, Yhdysvaltojen kohoaminen maailman johtavaksi talousmahdiksi Euroopan sijasta sekä afroamerikkalaisten jazzkulttuurin muuttuminen osaksi länsimaista yleiskulttuuria.


title: Flapper

text: Termiä ”flapper” käytetään ensimmäisen kerran eräässä varhaisessa "Sports Illustrated" -lehden numerossa (kyseessä ei ole sama "Sports Illustrated" -aikakauslehti, jota Yhdysvalloissa nykyään julkaistaan). Lehden aukeamalla on kuvia flapper-tytöistä esittelemässä sääriään. Termi saattaa juontaa juurensa englanninkielisestä verbistä "flap" ’räpytellä siipiään’, mikä viittaa nuorten lintujen siipien räpyttelyyn niiden yrittäessä opetella lentämään. Pohjois-Englannissa sana ”flapper” oli merkinnyt aikaisemmin teini-ikäistä tyttöä tai prostituoitua.


title: Flapper

text: Flapper-termi tuli Yhdysvalloissa käyttöön Frances Marionin suositusta vuoden 1920 elokuvasta "The Flapper", jossa päätähtenä oli Olive Thomas. Thomas oli esiintynyt samantapaisessa elokuvaroolissa jo vuonna 1917, vaikka siinä kyseistä termiä ei vielä käytettykään. Hänen viimeiset elokuvansa vaikuttivat voimakkaasti siihen, minkälainen kuva ihmisille muodostui ”flapper-tytöistä”. Clara Bow, Louise Brooks, Joan Crawford ja monet muut näyttelijät perustivat roolihahmonsa tälle samalle käsitykselle flapper-tytöistä.


title: Flapper

text: Yhdysvalloissa kieltolain vastustaminen oli yksi flapper-kulttuurin keskeisistä piirteistä. Laillisten kapakoiden ja kabareeravintoloiden sulkeutuessa alkoholijuomien sala-anniskelupaikoista tuli näkyviä ja suosittuja. Tämä ristiriita lainkuuliaisen, uskonnollispohjaisen raittiusliikkeen ja kaikkialla läsnä olevan alkoholinkulutuksen välillä johti yleiseen auktoriteettien halveksuntaan. Flapper-tyttöjen itsenäisyys saattaa olla perua ”Gibson girlin” roolimallista 1890-luvulta. Vaikka sotia edeltäneen ajan muoti ei kovin paljon muistuta flapper-tyttöjen tyyliä, heidän itsenäisyytensä ja feminisminsä on saattanut johtaa flappereiden määrätietoiseen asenteeseen 30 vuotta myöhemmin.


title: Flapper

text: Yhdysvaltalaiset kirjailijat ja taiteilijat, kuten F. Scott Fitzgerald, John Held Jr. ja Anita Loos, popularisoivat flappereiden elämäntyyliä teoksissaan, ja flappereita alettiin pitää puoleensavetävinä, holtittomina ja itsenäisinä. Flapper-villitystä kritisoineiden joukossa oli muiden muassa kirjailija-kriitikko Dorothy Parker, joka teki pilaa villityksestä kirjoituksessaan ”Flappers: Hate Song”.


title: Flapper

text: 1920-luvun lopulla flapper-sanalla tarkoitettiin myös käytäntöä, jossa tunnussana neuvoi aikuisia naisia heidän äänestämisessään ja siinä, miten he äänestäisivät eri tavoin kuin heidän ikäisensä miehet. Vaikka termillä oli useampia merkityksiä, sosiaalisena ryhmänä flapperit olivat hyvin rajattu 1920-luvun alakulttuuri.


title: Flapper

text: Flapper-tytöt kävivät öisin jazzklubeilla, joissa he tanssivat provosoivasti, polttivat pitkiin imukkeisiin asetettuja savukkeita, nuuhkivat kokaiinia (jota oli saatavilla laillisesti tuohon aikaan) ja seurustelivat miesten kanssa. He kulkivat polkupyörillä ja ajoivat autoa. He joivat kursailemattomasti alkoholia, mikä oli uhmakasta kieltolain aikaisessa Amerikassa. Seksuaaliset esileikit olivat paljon yleisempiä kuin viktoriaanisella aikakaudella. Esileikkikutsut, ”petting parties”, joissa seksuaaliset esileikit olivat päänumerona, yleistyivät.


title: Flapper

text: Flapperit aloittivat myös työssäkäynnin kodin ulkopuolella ja aloittivat yhteiskunnallisen keskustelun naisten aseman parantamisesta. Äänestämistä ja naisten oikeuksien kohentamista toteutettiin myös käytännössä.


title: Flapper

text: Heidän tanssityylejään, kuten charlestonia, shimmyä, bunny hugia ja black bottomia, pidettiin shokeeraavina.


title: Flapper

text: Flappereilla oli oma slanginsa, johon kuuluivat muun muassa sellaiset ilmaisut kuten "snugglepup" ’mies, joka vierailee esileikkikutsuilla usein’ ja "barney-mugging" ’seksi’. Heidän puheenpartensa heijasteli heidän säädyttömyyttään ja juomatapojaan; ”I have to go see a man about a dog” tarkoitti usein viskin ostamista, ja ”handcuff” tai ”manacle” tarkoitti kihlausta tai hääsormusta. He tunsivat myös monia tapoja sanoa ”fantastista!”, kuten ”That’s so Jake” tai ”That’s the bee’s knees” tai ”The cat’s pajamas”.


title: Flapper

text: Monet modernissa amerikanenglannissa käytössä olevat sanonnat ovat peräisin flappereiden käyttämästä slangista, kuten ”big cheese”, jolla tarkoitetaan merkittävää henkilöä; ”to bump off” tarkoittaa murhaamista, ja ”baloney” tarkoittaa hölynpölyä. Muut termit tulevat suoraan kieltolain ajalta, kuten ”speakeasy”, joka tarkoittaa laitonta paikkaa, jossa tarjoillaan väkijuomia ja ”hooch”, joka tarkoittaa laitonta väkijuomaa.


title: Flapper

text: Epäsovinnaisen käyttäytymisensä lisäksi flapperit olivat tunnettuja tyylistään, joka muodostui jazzmusiikin tyylin sekä sitä seuranneen tanssimisen suosion seurauksena. Ranskaksi heitä kutsuttiin nimellä ”garçonne” (”poika” feminiinisellä suffiksilla), sillä flapper-tyyli teki naisista nuorekkaan ja poikamaisen näköisiä. Lyhyet hiukset, litistetty povi ja kapea vyötärö tähdensivät tätä tyyliä.


title: Flapper

text: Flapper-tyttöjen herättämästä pahennuksesta huolimatta heidän tyylistään tuli muotia hillitymmässä muodossa jopa ikääntyneiden kunnioitettujen naisten keskuudessa. Flapperit poistivat korsetin naisten muodista, lyhensivät hameiden ja iltapukujen helmoja ja tekivät lyhyistä hiuksista suosittuja naisten keskuudessa. Flapper-tyylin mukaisesti pukeutuneita näyttelijättäriä olivat muiden muassa Olive Thomas, Dorothy McKaill, Alice White, Bebe Daniels, Billie Dove, Helen Kane, Joan Crawford, Leatrice Joy, Norma Shearer, Laura La Plante, Norma Talmadge, Clara Bow, Louise Brooks ja Colleen More.


title: Flapper

text: Flapper-tyyli edellytti runsasta ehostusta verrattuna siihen, mitä tuolloin pidettiin hyväksyttynä. Flapperit suosivat ”kiss proof” -huulipunan käyttöä. Metallisen huulipunarasian ja puuteripeilin keksiminen nostivat huulipunan muotiin. Tummat silmät, varsinkin kajaalilla reunustetut, kuuluivat tähän tyyliin. Myös poskipunan käyttö yleistyi, kun sen lisääminen ei ollut enää yhtä sotkuista puuhaa kuin aikaisemmin.


title: Flapper

text: Alun perin kalpeaa ihoa pidettiin kaikkein puoleensavetävimpinä. Päivettyneestä ihosta tuli kuitenkin suosittu enenevissä määrin sen jälkeen, kun Coco Chanel sai rusketuksen vietettyään liian pitkään auringossa lomallaan – se kuvasti vapaa-aikaa, elämää ilman tarvetta tehdä raskasta työtä. Naiset halusivat näyttää hyväkuntoisilta, urheilullisilta ja kaikin puolin terveiltä.


title: Flapper

text: Muodissa olivat poikamaiset kampaukset, erityisesti polkkatukka ja kaksi muuta lyhyen tukan mallia, joita kutsuttiin nimillä ”eton crop” ja ”shingle bob”. Hatut, muun muassa kellohatut, kuuluivat yhä oleellisena osana vaatetukseen.


title: Flapper

text: Korut muodostettiin tavallisesti art deco -palasista, varsinkin monikerroksiset helmikaulakorut. Pinnit, sormukset ja rintaneulat kuuluivat tyyliin oleellisena osana. Sarvireunuksiset silmälasit olivat myös suosittuja.


title: Flapper

text: Flapperit hylkäsivät korsetit ja suuret aluspöksyt ja käyttivät niiden sijasta pikkuhousuja ja keveitä rintaliivejä, jotta he pystyisivät tanssimaan helpommin. He käyttivät myös uudentyyppisiä, pehmeämpiä ja taipuisampia lanteille ulottuvia korsetteja, jotka litistivät koko kehon saaden naiset näyttämään suorilta ja ryhdikkäiltä, vastakohtana vanhoille korseteille, jotka kavensivat vyötäröä ja levensivät lantiota ja rintakehää. Korsetin muodostamien naisellisten kurvien puuttuminen korosti heidän poikamaista ilmettään.


title: Flapper

text: Suosiostaan huolimatta flapperien elämäntapa ei selvinnyt Wall Streetin pörssiromahduksesta ja sitä seuranneesta lamakaudesta. Valoisa elämänasenne ja hedonismi eivät yksinkertaisesti löytäneet paikkaansa 1930-luvun taloudellisten vastoinkäymisten keskellä. Pikemminkin tämä vuosikymmen toi muassaan konservatiivisia reaktioita ja uskonnollista herännäisyyttä, joka hävitti perin juurin liberaalin elämäntyylin ja 1920-luvun muodit. Itsevarma flapper-tytön roolimalli on kuitenkin monin tavoin sallinut nykyaikaisen naisen tehdä itsestään näkyvän ja pysyvän osan länsimaista yhteiskuntaa.


title: Ajeeb

text: Ajeeb oli shakkia pelaava näennäinen "automaatti". Sen loi Charles Hooper. Ajeeb esiteltiin ensi kertaa vuonna 1868. Hooper sanoi Ajeebin olevan edistynyttä teknologiaa, mutta todellisuudessa shakkia pelasi sen sisällä oleva taitava ihmispelaaja.


title: Ajeeb

text: Ajeebin nukke näytti tummaihoiselta intialaiselta, jolla oli liikkuva pää ja oikea käsi. Nukke istui tyynyillä ison laatikon ääressä.


title: Ajeeb

text: Hooper teki Ajeebin kanssa onnistuneen kiertueen Lontoossa, minkä jälkeen hän vei tämän Saksaan, Belgiaan, Ranskaan ja New Yorkiin. Tämäkin kiertue oli menestys. Ajeeb pelasi monia kuuluisia pelaajia vastaan. Näitä olivat muun muassa Charles Moehle, Albert Beauregard Hodges, Constant Ferdinand Burille ja Harry Nelson Pillsbury. Hooper lopetti Ajeebin kanssa esiintymisen vuonna 1895, mutta Ajeeb jatkoi muiden omistajien kanssa. Ajeeb katosi lopullisesti toisen maailmansodan aikana.


title: Ajeeb

text: Turkkilainen toimi innoituksena Ajeebille.


title: Helliconian kevät

text: Helliconian kevät on Brian Aldissin tieteisromaani vuodelta 1982. Teos on ensimmäinen osa Helliconia-trilogiasta.


title: Helliconian kevät

text: Teos on saanut British Science Fiction Awardin ja John W. Campbell Memorial Awardin.


title: El Ajedrecista

text: El Ajedrecista () oli automaatti, jonka Leonardo Torres y Quevedo rakensi vuonna 1914 Pariisin maailmannäyttelyä varten. Kone käytti pelaamiseen sähkömagneetteja, mikä oli vallankumouksellista siihen aikaan. Kone osasi pelata kolmen nappulan loppupelejä sekä huomasi, jos vastustaja teki laittoman siirron.


title: El Ajedrecista

text: Kone ei pelannut täydellisesti, mutta voitti kuitenkin kaikki torni + kuningas vastaan kuningas -loppupelit.


title: El Ajedrecista

text: El Ajedrecista oli, toisin kuin esimerkiksi Turkkilainen ja Ajeeb, aito shakkikone. Se pelasi ilman ihmisten apua.


title: John Kearsley Mitchell

text: John Kearsley Mitchell (1798 – 1858) oli yhdysvaltalainen fyysikko ja kirjailija. Hän syntyi Shepherdstownissa, Virginiassa. Mitchell valmistui lääketieteellisestä linjasta Pennsylvanian yliopistosta vuonna 1819. Hän oli kolmesti laivalääkärinä Kauko-Idän matkalla, ennen kuin ryhtyi tohtoriksi. Vuonna 1826 hänestä tuli lääketieteen ja fysiologian professori ja vuonna 1833 kemian professori. Vuodesta 1841 vuoteen 1858 hän oli teorian ja käytännön lääketieteen professori "Jefferson Medical Collegessa".


title: Kathleen Kennedy

text: Kathleen Kennedy (s. 5. kesäkuuta 1953 Berkeley) on yhdysvaltalainen elokuvatuottaja. Hän on ollut viidesti ehdolla Oscar-palkinnon saajaksi.


title: Kathleen Kennedy

text: Kennedy toimi ensimmäistä kertaa elokuvatuottajana vuonna 1982 "E.T."-elokuvassa. Samalla alkoi myös hänen edelleen jatkuva yhteistyönsä Steven Spielbergin kanssa. Kennedy perusti vuonna 1983 yhdessä Spielbergin ja aviopuolisonsa, tuottaja ja ohjaaja Frank Marshallin, kanssa tuotantoyritys Amblin Entertainmentin.


title: Kathleen Kennedy

text: Kennedy tuotti vuonna 2015 ensi-iltansa saaneen elokuvan "" yhdessä J. J. Abramsin ja Bryan Burkin kanssa. Hän tuotti myös vuonna 2016 ensi-iltansa saaneen "Tähtien sota" -universumiin sijoittuvan elokuvan "Rogue One: A Star Wars Story".


title: Kathleen Kennedy

text: Kennedyllä on aviomiehensä kanssa kaksi lasta.


title: Deutsche Physikalische Gesellschaft

text: Deutsche Physikalische Gesellshcaft (DPG, ) on saksalainen, maailman suurin ja vanhin fyysikkojen järjestö. Vuoden 2014 tammikuussa sen jäsenmäärä oli 63 012. Seura perustettiin nimellä "Physikalische Gesellschaft zu Berlin" vuonna 1845 Berliinissä fyysikko Heinrich Gustav Magnusin kotona, missä hän myös opetti fysiikkaa oppilailleen. Seura nimettiin uudelleen nykyiselle nimelleen 1899, mutta toisen maailmansodan jälkeen tapahtuneen Saksan jakamisen yhteydessä seurakin jakautui kahtia läntiseen Saksan liittotasavallan järjestöön "Verband Deutscher Physikalischer Gesellschaften" ja itäiseen Saksan demokraattisen tasavallan järjestöön "Physikalische Gesellschaft der DDR". Vuonna 1963 läntinen seura otti kuitenkin takaisin nimen Deutsche Physikalische Gesellschaft. Seurat yhdistettiin uudelleen samalle nimelle Saksan jälleenyhdistyttyä 1990.


title: Deutsche Physikalische Gesellschaft

text: DPG myöntää vuosittain Max Planck -mitalin ansioituneelle fyysikolle teoreettisen fysiikan alalla ja Stern–Gerlach -mitalin kokeellisen fysiikan alalla. Se myös järjestää useita fyysikoiden kokoontumisia, muun muassa vuosittain yhden suurimmista fyysikkoseurojen tapaamisista "Jahrestagung der DPG".


title: Eugène de Beauharnais

text: Eugène de Beauharnais (3. syyskuuta 1781 – 21. helmikuuta 1824) oli ranskalainen sotilas ja keisari Napoleonin poikapuoli, joka toimi Italian kuningaskunnan varakuninkaana 1805–1815.


title: Eugène de Beauharnais

text: Eugène de Beauharnaisin isä Alexandre Beauharnais kuoli 1794 ja äiti Joséphine de Beauharnais meni leskeksi jäätyään naimisiin Napoleon Bonaparten kanssa. Eugène oli isänsä kuoleman jälkeen puusepän oppipoikana, mutta päästyään sotilasuralle hän yleni nopeasti. Uranousu oli osittain oman kyvykkyyden, osittain isäpuolen ansiota. Napoleon korotti hänet 1804 Ranskan prinssiksi ja nimitti hänet seuraavana vuonna Italian varakuninkaaksi.


title: Eugène de Beauharnais

text: Eugène de Beauharnais menestyi hyvin varakuninkaana ja voitti 1809 Raabin taistelun sodassa Itävaltaa vastaan. Tämän voiton ansiosta Napoleon saavutti helpommin voiton Wagramin taistelussa. Beauharnais menestyi 1812 Borodinon taistelussa Venäjän sotaretkellä ja kunnostautui myös perääntymisen aikana. Hän pysyi uskollisena Napoleonille aina tämän kruunusta luopumiseen asti 1814. Vuoden 1815 satapäiväisen keisarikunnan aikana Beauharnais säilytti puolueettomuutensa. Napoleonin vallasta luopumisen myötä Beauharnaisin poliittinen ura katkesi.


title: Eugène de Beauharnais

text: Beauharnaisin appi, Baijerin kuningas Maksimilian I Joosef myönsi hänelle Leuchtenbergin herttuan ja Eichstättin ruhtinaan arvon. Eugène de Beauharnaisin sisar Hortense de Beauharnais oli naimisissa Napoleonin veljen Louis Bonaparten kanssa ja Eugènen neljästä tyttärestä Joséphine oli Ruotsin kuningas Oskar I:n puoliso.


title: Oiran

text: Oiran (花魁) oli japanilainen korkean luokan kurtisaani. Sana oiran koostuu kahdesta kanjista: 花 merkitsee kukkaa ja 魁 "muiden edellä". Oiran-traditio jatkuu osin nykypäivään saakka, sillä Kiotossa elää vielä naisia, jotka haluavat pitää perinnettä yllä, tosin ilman seksuaalista osaa työnkuvasta.


title: Oiran

text: Oiran-kulttuuri alkoi Edo-kaudella (1600 — 1868). Tuolloin laadittiin lakeja, jotka eristivät bordellit erillisille alueilleen pois kaupunkien keskustoista. Suurimmissa kaupungeissa nämä alueet olivat Kioton Shimabara, Osakan Shimmachi ja Edon (nykyisin Tokio) Yoshiwara. Kurtisaanien kesken syntyperällä ei ollut väliä: hierarkia perustui täysin yksilöiden taitoihin, ulkonäköön ja saavutuksiin. Oiraneista "tayūt" (太夫 tai 大夫, tayū, "suuri aviomies") olivat korkea-arvoisimpia ja heidän katsottiin olevan sopivia jopa daimyōiden viihdyttäjiksi.


title: Oiran

text: Oiran viihdytti asiakkaitaan tanssin, musiikin, runouden, kalligrafian ja älykkään keskustelun keinoin samaan tapaan kuin geisha — mutta oiran saattoi myös kutsua geishan viihdyttämään itseään ja vieraitaan.


title: Karl Öist

text: Karl Emil Öist (s.11. toukokuuta 1892 Raippaluoto, k. 5. kesäkuuta 1984 Kristiinankaupunki) oli suomalainen jääkärieverstiluutnantti. Hänen vanhempansa olivat luotsi Edvard Öist ja Anna Ohls. Hänet puolisonsa oli Aino Lahja Judith Vestersund.


title: Karl Öist

text: Hän kävi kansakoulun ja suoritti yksityisesti kuudennen luokan Nya svenska läroverket i Helsingforsissa vuonna 1921. Hän suoritti jääkärialiupseereille järjestetyn aktiiviupseerikurssin Kadettikoulussa vuonna 1921 ja tiedonantoupseerikurssin Riihimäellä vuonna 1922 sekä oli kuuntelu-upseerina Kadettikoulussa vuosina 1924–1925. Kenttätykistön ampumakoulun hän suoritti vuonna 1928. Tykistökoulun majurikurssin hän suoritti vuonna 1941.


title: Karl Öist

text: Tämä ylimääräisenä tullivartijana liittyi Saksassa sotilaskoulutusta antavaan Jääkäripataljoona 27:ään 2. kesäkuuta 1916 ja hänet sijoitettiin pataljoonan täydennysjoukkoon, josta hänet siirrettiin 6. lokakuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Riianlahden rannikkoasemissa ja Aa-joen talvitaisteluissa.


title: Karl Öist

text: Hän astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 1. patteriin, jonka mukana otti osaa taisteluihin Messukylässä ja Tampereella. Hänet siirrettiin Tampereen valtauksen jälkeen suoritetussa tykistön uudelleen järjestelyssä muodostettuun Jääkäritykistöprikaatin 1. Ammuskolonnaan, jonka mukana otti osaa taisteluihin Viipurin ympäristössä.


title: Karl Öist

text: Sisällissodan jälkeen hän palveli Suomen tykistökoulussa, josta hän erosi 14. marraskuuta 1918 ja siirtyi Tullilaitoksen palvelukseen ylimääräiseksi tullivartijaksi. Uudelleen hän astui armeijan palvelukseen 1. marraskuuta 1919 kapitulanttivääpelinä Kenttätykistörykmentti 1:n 9. patteriin, mistä hänet määrättiin 1. heinäkuuta 1921 nuoremmaksi upseeriksi 12. patteriin ja 31. toukokuuta 1922 alkaen 10. patteriin sekä edelleen 1. syyskuuta 1928 alkaen 5. patterin varapäälliköksi. 2. Patteriston viestiupseerin tehtävät hän vastaanotti 31. joulukuuta 1929 ja viestipatterin päällikön tehtävät 1. heinäkuuta 1931. Aliupseeri kouluun hänet komennettiin 3. erikoislinjan johtajaksi 1. tammikuuta 1934 ja 2. erikoislinjan johtajaksi 2. helmikuuta 1934 alkaen. Hänet siirrettiin 24. elokuuta 1935 .Kenttätykistörykmentti 4:n viestipatterin päälliköksi. Hän toimi myös 8. joulukuuta 1921 – 31. toukokuuta 1922 välisen ajan 4. patteriston adjutanttina.


title: Karl Öist

text: Talvisotaan hän osallistui I patteriston komentajana Kenttätykistörykmentti 8:ssa ja otti osaa taisteluihin Karjalankannaksella. Välirauhan aikana hän toimi aluksi samassa tehtävässä, mutta komennettiin patteristonkomentajaksi ja patteristoupseeriksi 6. prikaatiin. Jatkosodan syttyessä hänet komennettiin patteriston komentajasi Kenttätykistörykmentti 19:een, josta tehtävästä hän erosi sodan päätyttyä ja siirtyi Kristiinankaupungin kansanhuollon johtajaksi. Vuonna 1950 hän siirtyi Huoltolautakunnan puheenjohtajaksi ja vielä samana vuonna hän siirtyi Suupohjan sairaalan taloudenhoitajaksi.


title: Karl Öist

text: Hän toimi Kenttätykistörykmentti 1:n kunnianeuvoston jäsenenä vuonna 1933 ja Kenttätykistörykmentti 4:n kunnianeuvoston jäsenenä vuonna 1936 ja varapuheenjohtajana vuonna 1938.


title: William Schlumberger

text: William Schlumberger (1800 Mulhouse – huhtikuussa 1838 Havanna) oli ranskalainen shakinpelaaja. Hänet tunnetaan Pierre Charles Fournier de Saint-Amantin opettajana ja Turkkilaisen, shakkia näennäisesti pelaavan automaatin, ohjaajana. Baijerilainen muusikko ja esiintyjä Johann Nepomuk Mälzel palkkasi Schlumbergerin ohjaamaan Turkkilaista, koska tarvitsi hyvän pelaajan. Schlumberger toimi ohjaajana niin Euroopassa kuin Amerikassakin.


title: William Schlumberger

text: Hän kuoli keltakuumeeseen vuonna 1838.


title: National Treasure: Salaisuuksien kirja

text: National Treasure: Salaisuuksien kirja ("National Treasure: Book of Secrets") on yhdysvaltalainen seikkailuelokuva vuodelta 2007. Se on jatko-osa vuonna 2004 valmistuneelle elokuvalle "National Treasure – kansallisaarre". Elokuvan ohjasi Jon Turteltaub ja tuotti Jerry Bruckheimer. Se kertoo Abraham Lincolnin salamurhasta.


title: National Treasure: Salaisuuksien kirja

text: Elokuvan pääosissa ovat Nicolas Cage, Diane Kruger, Justin Bartha, Jon Voight, Helen Mirren, Harvey Keitel ja Ed Harris.


title: National Treasure: Salaisuuksien kirja

text: Ensimmäisen elokuvan tullessa oli suunniteltu, että filmille ei tulisi jatko-osaa.


title: National Treasure: Salaisuuksien kirja

text: Elokuvan ensi-ilta oli New York Cityssä 13. joulukuuta 2007 ja se julkaistiin Lähi-idässä, Koreassa ja Taiwanissa 19. joulukuuta 2007. Se julkaistiin Australiassa 20. joulukuuta 2007. Filmin ensi-ilta oli Yhdysvalloissa, Kanadassa, Japanissa, Espanjassa ja Italiassa 21. joulukuuta 2007. Se julkaistiin Saksassa ja Alankomaissa 24. tammikuuta 2008. Isossa-Britanniassa ja Tanskassa elokuva julkaistiin 8. helmikuuta 2008. Suomessa elokuva tuli valkokankaille 15. helmikuuta 2008 lähtien.


title: Angelique Seriese

text: Angelique Elisabeth Seriese (s. 12. heinäkuuta 1968 Zevenbergen, Noord-Brabant) on hollantilainen judoka.


title: Angelique Seriese

text: Seriese on voittanut MM-kilpailuissa yhden mitalin jokaista väriä. Hän saavutti yli 72 kilon sarjassa kultaa 1995 ja pronssia 1987 sekä avoimessa luokassa hopeaa 1993. Hän voitti sarjansa Soulin olympialaisissa 1988, jossa naisten judo oli näytöslajina. Euroopan-mestaruuden hän voitti yhteensä kahdeksan kertaa, neljästi sekä yli 72-kiloisissa että avoimessa luokassa.


title: Mia Rosing

text: Mia Rosing (s. 19. joulukuuta 1983) on tanskalainen malli. Hänet tunnetaan muiden muassa Miss Sixtyn ja Escadan mainoksista. Hän on myös esiintynyt useiden lehtien, kuten "Ellen" kansissa.


title: Mia Rosing

text: Rosing voitti Eliten kilpailun vuonna 1998.


title: Shaun Marsh

text: Shaun Edward Marsh (s. 9. heinäkuuta 1983) on australialainen kriketinpelaaja (lyöjä). Hänen ammattilaisseuroinaan ovat olleet Western Warriors Australiassa ja Kings XI Punjab Intiassa.


title: Shaun Marsh

text: Narroginissa, Länsi-Australiassa syntynyt Marsh on entisen kriketinpelaaja Geoff Marshin poika.


title: Luettelo Hérault’n kunnista

text: Tämä on luettelo Hérault’n departementin kunnista Ranskassa. Departementissa on 343 kuntaa.


title: Saali

text: Saali (, sanskritin sanasta साडी, "śāṭī") on vaatekappale, jota pidetään löysästi olkapäiden ja ylävartalon sekä joskus pään päällä. Se on yleensä neliön tai nelikulmion muotoinen liina, joka taitetaan kolmioksi. Saali muistuttaa käyttötarkoitukseltaan keeppiä ja boleroa, jotka tosin toimivat saalia yleisemmin juhla-asusteina.


title: Pontevedra CF

text: Pontevedra Club de Fútbol on jalkapalloseura Pontevedran kaupungista Espanjasta. Seura on perustettu vuonna 1941, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Joukkueen kotistadionina toimii 7 500-paikkainen Estadio Municipal de Pasarón.


title: Pontevedra CF

text: Joukkue on perustettu 16. lokakuuta 1941 ja sen ensimmäinen puheenjohtaja oli Fernando Ponte Conde. 1960-luku oli Pontevedran parasta aikaa, jolloin se pelasi yhteensä 6 kautta Espanjan korkeimmalla sarjatasolla Primera Divisiónissa. Ensimmäisen kauden se pelasi siellä kaudella 1963–1964, jonka jälkeen putosi Segunda Divisióniin. Joukkue nousi jälleen Primera Divisióniin kaudeksi 1965–1966 ja pelasi siellä 5 peräkkäistä kautta 1965–1970.


title: Pontevedra CF

text: Historiansa aikana Pontevedra CF on pelannut kaikkiaan 6 kautta Primera Divisiónissa, 9 kautta Segunda Divisiónissa, 27 kautta Segunda División B:ssä ja 22 kautta Tercera Divisiónissa.


title: Vain hetkeä mä sulta pyydän

text: Vain hetkeä mä sulta pyydän on suomalaisen laulajan Ragni Malmsténin vuonna 1975 julkaistu albumi. Levyn tunnetuin kappale lienee Malmsténin itsensä säveltämä ja Juha Vainion sanoittama ”Mä laihdutan”.


title: Vain hetkeä mä sulta pyydän

text: Kaikki kappaleet sovittanut Teuvo Suojärvi.


title: Sabine Kuegler

text:
Sabine Kuegler (s. 25. joulukuuta 1972 Patan, Nepal) on saksalainen kirjailija.
Hän on kirjoittanut kaksi kirjaa, joissa hän kertoo lapsuudestaan vanhempiensa ja sisarustensa kanssa länsipapualaisessa viidakossa keskellä fayu-kansan ihmissyöjäheimoja.


title: Sabine Kuegler

text: Hänen vanhempansa päättivät ensimmäisinä valkoihoisina asettua asumaan tuon 400-henkisen heimon keskuuteen. Fayu-heimo eli hyvin alkukantaista ja sotaisaa elämää keskellä vaikeapääsyistä viidakkoa. Kueglerit olivat tulleet lähetyssaarnaajina ja myös tutkimaan heimon kieltä. Hänen sairaanhoitajaäitinsä toimi heimon parissa mm. kätilönä.


title: Sabine Kuegler

text: Kuegler muutti 17-vuotiaana pois Irian Jayasta ja asettui asumaan Sveitsiin, jossa hän kävi koulua sisäoppilaitoksessa. Kueglerillä on neljä lasta kahdesta avioliitosta. Hän asuu Münchenissä eronneena.


title: Ventastega curonica

text: Ventastega curonica on myöhäiseltä devonikaudelta, 365 miljoonan vuoden takaa peräisin oleva kalasammakkofossiili, joka löydettiin Pavārin alueelta Latviasta ja kuvattiin tieteelle vuonna 2008. Se on eräs välimuoto kalojen ja ensimmäisten maalla eläneiden sammakkoeläinten välillä.


title: Ventastega curonica

text: Laji kuvattiin fossiilista, johon kuuluu kallo, osia hartiaseudusta sekä (luokituksen kannalta mielenkiintoisin) osa lantiota. Kallo on hyvin säilynyt ja erityisesti aivokopan rakenteet erottuvat hyvin. Anatomialtaan "Ventastega" sopii morfologiseen aukkoon, joka vallitsi aikaisemmin löydettyjen enemmän kalamaisten "Panderichthys"- ja "Tiktaalik"-fossiilien sekä enemmän sammakkoeläinmäisten "Acanthostega"- ja "Ichthyostega"-fossiilien välissä. Kallon rakenteiden perusteella "Ventastega" muistuttaa aikaisemmin löydettyä "Acanthostegaa", joskin silmänympärysrakenteet ovat poikkeavia. Eläimen alaleuka on tetrapodeille tyypillinen, mutta hampaat muistuttavat enemmän kalojen hampaita. Sillä on ollut alkeelliset raajat, joissa lienee ollut 7–9 varvasta. Ulkoisesti luultavimmin pientä alligaattoria muistuttaneen "Ventastegan" arvellaan eläneen enimmäkseen matalissa vesistöissä


title: Fergus Gwynplaine MacIntyre

text:
Fergus tai Feargus Gwynplaine MacIntyre (1948 - k. 25. kesäkuuta 2010 Brooklyn) oli skotlantilaissyntyinen journalisti, kirjailija ja runoilija.
__notoc__


title: Grönlannin lippu

text: Grönlannin lippu (, ’lippumme’) otettiin käyttöön 21. kesäkuuta 1985. Lipun suunnitteli grönlantilainen Thue Christiansen. Siinä on kaksi vaakasuoraa ja yhtä paksua palkkia, valkoinen ja punainen, jotka kuvaavat jäätiköitä ja valtamerta. Keskikohdasta tankoon päin on suuri ympyrä, jonka punainen osa kuvaa vuonoja ja valkea osa jäävuoria ja ahtojäätä. Lipun on myös tulkittu kuvaavan nousevaa tai laskevaa aurinkoa.


title: PNAS

text: Proceedings of the National Academy of Sciences of the United States of America, lyhyemmin PNAS, on eräs maailman arvovaltaisimmista tieteellisistä julkaisusarjoista. Yhdysvaltain kansallisen tiedeakatemian kustantama julkaisu ilmestyy viikoittain tiistaisin, joskin verkkoversiona julkaistava "PNAS Early Edition" päivittyy päivittäin. Lehti on perustettu vuonna 1914 ja monet suuret kansainväliset uutistoimistot uutisoivat säännöllisesti PNAS:ssa julkaistuja tutkimustuloksia. PNAS on maailman toiseksi eniten viitattu tieteellinen julkaisusarja heti Journal of Biological Chemistryn jälkeen.


title: PNAS

text: Nykyisin valtaosa PNAS:n artikkeleista käsittelee biolääketiedettä, mutta mukana on myös fysikaalisiin tieteisiin, matematiikkaan ja yhteiskuntatieteisiin liittyvää tutkimusta. PNAS hyväksyy julkaistavaksi pääsääntöisesti vain poikkeuksellisen merkittäviä tuloksia, minkä vuoksi sen julkaisukynnys kuuluu kaikkien tieteellisten julkaisusarjojen korkeimpiin. Lehdessä on varsinaisten tieteellisten artikkelien lisäksi tilaa muun muassa kirja-arvosteluille, henkilökuville ja mielipidekirjoituksille. Artikkelit luokissa "Featured articles", "Commentaries" sekä "Perspectives" on kirjoitettu toimituksen pyynnöstä ja niiden tarkoitus on analysoida kyseisessä lehdessä julkaistuja tuloksia tai esittää laajempaa näkökulmaa tiedepolitiikkaan. Muiden huipputiedelehtien tapaan PNAS ei hyväksy julkaistavaksi tuloksia, jotka on jo aikaisemmin julkaistu jossain muodossa muualla ja kullakin viikolla ilmestyvän lehden artikkeleihin perustuvat tiedotteet saa julkaista medioissa aikaisintaan maanantaina klo 17 Yhdysvaltain itärannikon aikaa.


title: PNAS

text: PNAS on vapaasti luettavissa 140 alikehittyneen maan alueella. Kehittyneissä maissa tuoreiden artikkelien lukeminen edellyttää, että verkkopalvelun tarjoaja (käytännössä yliopisto) tilaa lehteä, mutta kaikki artikkelit tulevat vapaasti saataville kuuden kuukauden kuluttua niiden alkuperäisestä julkaisusta.


title: PNAS

text: PNAS:n vaikuttavuuskerroin on 9,674 ja sen verkkoversion sivuilla käydään noin 11,6 miljoonaa kertaa kuukaudessa.


title: Uinu lapsein

text: Uinu lapsein (MLLP-2001 / MLMC-2001) on suomalaisen laulajan Ragni Malmsténin studioalbumi, joka ilmestyi LP-levynä ja C-kasettina Musiikki-Laihon julkaisemana vuonna 1983. Albumi sisältää Malmsténin tulkintoja perinteisistä kehtolauluista. Sovittajana levyllä toimi Kari Hillo. Albumilla on mukana myös uusintalevytys laulusta ”Aa, aa Allin lasta”, jonka Malmstén lauloi levylle alun perin jo vuonna 1954.


title: Uinu lapsein

text: Vuonna 2002 VL-Musiikki julkaisi levystä CD-muotoisen uusintapainoksen, joka ilmestyi nimellä ”Kauneimmat kehtolaulut” (MLCD-2001). Tätä ennen levystä ei ollut saatavilla CD-painosta, vaikkakin muutamia sen kappaleita julkaistiin CD-muodossa erinäisillä Musiikki-Laihon julkaisemilla kokoelmalevyillä, kuten ”30 kaikkien aikojen lastenlaulua” (MLCD-1003, 1988) ja ”Lasten suosikit” (MLCD-1702, 1989).


title: Uinu lapsein

text: Albumi jäi Ragni Malmsténin ainoaksi yhteistyöksi Musiikki-Laihon kanssa.


title: Uinu lapsein

text: A-puoliB-puoli


title: Natriumboorihydridi

text: Natriumboorihydridi, myös natriumborohydridi tai natriumtetrahydroboraatti , (NaBH) on ioniyhdiste, jolla on tärkeä tehtävä useissa orgaanisen synteesin reaktioissa, erityisesti hapetus-pelkistysreaktioissa . Lisäksi aineen käyttämistä polttokennoissa tutkitaan. Natriumboorihydridi liukenee veteen, mutta hajoaa, mikäli liuos ei ole riittävän emäksinen . Aineen itsesyttymislämpötila on noin 225 °C.


title: Natriumboorihydridi

text: Natriumboorihydridiä valmistetaan natriumhydridin ja trimetyyliboraatin reaktiolla 250–270 °C lämpötilassa.


title: Natriumboorihydridi

text: Lisäksi ainetta voidaan valmistaa antamalla natriumhydridin reagoida borosilikaattilasin kanssa.


title: Natriumboorihydridi

text:
Natriumboorihydridiä käytetään yleisesti muun muassa aldehydien ja ketonien pelkistämiseen. Aine ei yksin pysty pelkistämään estereitä, karboksyylihappoja eikä amiineja. Estereiden pelkistämiseen käytetään yleensä BH-THF -kompleksia, jota syntyy natriumboorihydridin, jodin ja tetrahydrofuraanin reagoidessa . Kuvassa feksofenadiinin valmistusreaktio natriumboorihydridin avulla.
Natriumboorihydridi on palavaa, eikä sen sammuttamiseen saa käyttää vettä, jonka kanssa se reagoi. Ihmiselle aine on haitallista imeytyessään ihon läpi tai joutuessaan silmiin tai nieltynä. Ympäristölle aine on suhteellisen haitatonta.


title: Maalikamera

text:
Maalikamera on kapealla sektorilla kuvaava suurinopeuksinen kamera, jota käytetään urheilussa maaliintulojärjestyksen ja -ajan selvittämiseen. Laite kuvaa maaliviivan kohtaa ja liittää kellonajan kuvaan eli on siis kellon ja kameran yhdistelmä. Maalikameran "kuvaruutu" on hyvin pitkä, elokuvamainen otos kapean pystyjuovan läpi kuvattuna. Filmin siirtonopeus tai digitaalikamerassa pikseleiden tallennusväli säädetään urheilulajin vaatiman tarkkuuden mukaan. Kamera sijoitetaan yläviistoon maaliviivan kohdalle, jotta kilpailijat eivät peitä toisiaan.
__notoc__
Kameran valoa läpi päästävä aukko on pystysuora juova, kuten verhosulkimella varustetussa kamerassa. Verhosulkimesta poiketen, aukko pysyy paikallaan ja filmi liikkuu pysähtymättä eteenpäin. Kamerassa oleva kello valottaa kuvan alareunaan aika-mitta-akselin. Kaikki kuvassa oleva tieto on tapahtumaa maaliviivan kohdalla, hitaasti maaliviivan yli tullut esine on pidempi kuin nopealla vauhdilla tullut.


title: Maalikamera

text: Kameran kenno on pikselin levyinen ja kamera tallentaa kapean pystykuvan ja aikakoodin 2 000-10 000 kertaa sekunnissa laitteen muistiin ja siirretään lähiverkkoa pitkin tuomariston katsottavaksi. Digitaalitekniikan avulla voidaan tallettaa vain ne juovat aikakoodeineen, joissa kuvassa tapahtuu liikettä.


title: Riku Heini

text: Riku Heini (s. 9. joulukuuta 1990 Lahti) on suomalainen jalkapalloilija, joka edustaa Kakkosessa pelaavaa FC Lahti Akatemiaa. Hän on pelipaikaltaan keskikenttäpelaaja.


title: Riku Heini

text: Heini aloitti jalkapallouransa jo 6-vuotiaana, kun hän liittyi FC Kuusysiin. Sen jälkeen hän siirtyi 14-vuotiaana Lahden Reippaaseen. Heini on edustanut Veikkausliigassa FC Lahtea ja Vaasan Palloseuraa.


title: Riku Heini

text: Heini pelasi kuusi nuorten ja 18 poikien maaottelua vuosina 2006–2011.


title: Ighli Vannucchi

text: Ighli Vannucchi (s. 5. elokuuta 1977 Prato, Italia) on italialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Lega Pro Prima Divisionessa Speziaa.


title: Empire (lehti)

text: Empire on kuukausittain ilmestyvä brittiläinen ja australialainen elokuva-alan aikakauslehti, jota on julkaissut Bauer Consumer Media vuodesta 1989. "Empire" on Ison-Britannian myydyin elokuva-aikakauslehti. Lehden päätoimittaja on tällä hetkellä Mark Dinning.


title: Empire (lehti)

text: Katso myös Empire-palkinto.


title: Matt Selman

text: Matt Selman on yhdysvaltalainen televisiokäsikirjoittaja, joka on kirjoittanut "Seinfeldiä" ja "Simpsoneita". Hän on kuulunut "Simpsonien" käsikirjoittajiin sarjan 9. tuotantokaudelta alkaen, vuodesta 1997, ja on toistaiseksi käsikirjoittanut sarjaan 27 jaksoa. Hän oli myös yksi "The Simpsons Movie" -elokuvan yhdestätoista käsikirjoittajasta. Alkaen 23. tuotantokaudelta eli vuodesta 2011 Selman on ollut jokaisella kaudella muutamassa jaksossa toisena vastaavana tuottajana ("showrunner") Al Jeanin rinnalla.


title: Kuuloharha

text: Kuuloharha on kuuloaistiin liittyvä aistiharha, jossa kuulija joko havaitsee ärsykkeitä, joita ei oikeasti ole olemassa tai tulkitsee niitä epätäydellisesti. Niiden tutkiminen on osa psykoakustiikkaa.


title: Kuuloharha

text: Kuuloharhailmiöitä käytetään hyväksi esimerkiksi häviöllisessä äänenpakkauksessa, jossa digitaalinen äänidata pyritään tiettyä algoritmia käyttäen pakkaamaan pieneen tilaan siten, että se kuulostaa mahdollisimman tarkasti alkuperäiseltä äänitteeltä. Tämä tapahtuu poistamalla ne osat äänestä, joita ihmisen kuulon on vaikea havaita. Näitä ovat esimerkiksi hyvin korkeat taajuudet ja voimakkaampien osuuksien alle peittyvät äänet.


title: Kuuloharha

text: Tällaisten säännönmukaisten harhojen lisäksi kuuloharhoina voidaan pitää myös erilaisia hallusinaatioita.


title: Kuuloharha

text: Kuuloharhoja ovat esimerkiksi:


title: Mike Reiss

text: Mike Reiss (syntynyt 15. syyskuuta 1959 Bristol, Connecticut) on amerikkalainen käsikirjoittaja, joka on tullut tunnetuksi työstään "Simpsonien" parissa. Hän oli Al Jeanin kanssa sarjan vastaava tuottaja eli "showrunner" 3.–4. tuotantokaudella vuosina 1991–1993. Jean ja Reiss myös käsikirjoittivat yhdessä useita "Simpsonien" jaksoja. He loivat yhdessä animaatiosarjan "The Critic", mutta palasivat molemmat "Simpsonien" pariin. Reiss on ollut sarjassa myöhemmin tuottajana ja hän oli yksi "The Simpsons Movie" -elokuvan käsikirjoittajista.


title: Mike Reiss

text: Reiss on luonut myös animaation nimeltä "Queer Duck", joka kertoo homoseksuaalisesta ankasta.


title: Kathryn Hulme

text: Kathryn Cavalry Hulme (6. tammikuuta 1900 – 25. elokuuta 1981) oli yhdysvaltalainen journalisti ja kirjailija. San Franciscossa syntynyt Hulme opiskeli Kalifornian yliopistossa Berkeleyssä ja muutti vuonna 1922 New Yorkiin, jossa hän opiskeli journalismia ja toimi muun muassa freelancer-toimittajana. 1930-luvulla hän matkusteli Euroopassa ja vuonna 1932 hän tapasi Pariisissa armenialais-kreikkalaisen mystikon G. I. Gurdjieffin ensimmäisen kerran. Hulme toivoi pääsevänsä Gurdjieffin henkilökohtaiseksi oppilaaksi, mutta vasta neljän vuoden jälkeen hänen ponnistelunsa palkittiin. Vuonna 1967 julkaistu kirja "The Undiscovered Country: A Spiritual Adventure" on Hulmen omaelämäkerrallinen teos, joka kertoo hänen kokemuksistaan Gurdjieffin muodostaman erityisen ”Köysi”-naisryhmän jäsenenä. Ryhmän jäsenet olivat kaikki perheettömiä, kirjallisesti suuntautuneita, sofistikoituneita avantgardisteja. Ryhmään kuuluivat muun muassa kustannustoimittaja Margaret Anderson, toimittaja Solita Solano ja ranskalainen sopraano, kirjailija Georgette Leblanc.


title: Kathryn Hulme

text: Toisen maailmansodan jälkeen Hulme työskenteli vuosina 1945–1947 kansainvälisen UNRRA-avustusjärjestön ("United Nations Relief and Rehabilitation Administration" / YK:n avustus- ja jälleenrakennuselin) leirin johtajana Wildfleckenissä, Saksassa. Hulme tapasi Wildfleckenissä belgialaisen entisen luostarisisaren nimeltä Marie-Louise Habets, josta tuli hänen elinikäinen kumppaninsa ja joka oli hänen pääteoksensa "Nunnan tarinan" innoittaja. Wildfleckenin ajan kokemuksistaan Hulme kirjoitti kirjan "The Wild Place".


title: Kathryn Hulme

text: Suuri yleisö muistaa Kathryn Hulmen ehkä parhaiten hänen romaanistaan "Nunnan tarina" (), joka lienee kuuluisimpia nunnista kertovia romaaneja. Vuonna 1959 romaanista tehtiin Fred Zinnemannin ohjaamana samanniminen Hollywood-elokuvaversio. Elokuvan päärooleja esittivät Audrey Hepburn ja Peter Finch; Hulme sekä hänen elämänkumppaninsa olivat mukana elokuvanteossa teknisinä asiantuntijoina. Romaani pohjautuu Hulmen elämänkumppanin Habetsin kokemuksiin sairaanhoitotyötä harjoittaneessa sisarkunnassa, ja tätä ”perustuu tositapahtumiin” -iskulausetta on käytetty hyödyksi teoksen markkinoinnissa. Hulmen romaanissa biografisuus on muun muassa päähenkilön uudelleen nimeämisen kautta niin häivytettyä, että se on täysin mahdollista lukea myös fiktiivisenä tekstinä ilman kysymystä historiallisesta autenttisuudesta. Habets ja Hulme tutustuivat Audrey Hepburniin tämän valmistellessa rooliaan. Elokuvan ja sen pohjana olevan kirjan taustoja sekä Hulmen, Hubartin ja Hepburnin keskinäisiä suhteita on käsitelty radio-ohjelmassa "The Belgian Nurse", joka esitettiin ensi kertaa BBC:n Radio Four -kanavalla 13. tammikuuta 2007.


title: Kathryn Hulme

text: Vuodesta 1960 lähtien Hulme asui Kauain saarella Havaijilla elämänkumppaninsa Habetsin kanssa. Hulmen aikeena oli kirjoittaa Havaiji-taustainen romaani. Viimeisinä elinvuosina hänen terveydentilansa kuitenkin heikentyi ja tämä aie jäi toteutumatta.


title: Kathryn Hulme

text: Kathryn Hulme meni naimisiin Leonard D. Geldert’n kanssa New Yorkissa 25. elokuuta 1925. Pariskunta erosi vuonna 1928 lapsettomana. Hulme kuoli Lihuen kaupungissa Kauailla 25. elokuuta 1981.


title: Protetiikka

text: Protetiikka on hammaslääketieteen erikoisala. Erikoistumiseen vaaditaan hammaslääketieteen lisensiaatin (HLL) ja hammaslääketieteen kandidaatin (HLK) tutkinnot. Protetiikassa reikiintynyt hammas korjataan yleensä metallisella tai keraamisella täytteellä riippuen hiotun hampaan muodosta. Protetiikka käsittää irtoproteesit, pysyvää (sementoitua) protetiikkaa sekä erilaisia implantti-kiinnikkeisiä proteettisia ratkaisuja kuten keinojuurin tuettuja siltoja tai yksittäisiä keinojuuren varaan rakennettuja hammaskruunuja. Protetiikan erikoishammaslääkäri (proteetikko) toimii usein yhteistyössä hammasteknikkojen kanssa.


title: Adobe InDesign

text: Adobe InDesign on Adobe Systemsin kehittämä julkaisuohjelma. Monien muiden Adoben sovellusten tavoin InDesign on saatavilla macOS:lle ja Windowsille. Ohjelman ensisijainen kilpailija on QuarkXPress. InDesignin käyttäjiä ovat ennen kaikkea sanoma- ja aikakauslehtien sekä esitteiden ja julisteiden tekijät. Valmiit julkaisut voidaan tallentaa mm. PDF-muodossa.


title: Adobe InDesign

text: InDesignin edeltäjä on Adobe PageMaker, jonka Adobe hankki ostamalla Aldusin vuonna 1994. Vuoteen 1998 mennessä kilpailija QuarkXPress oli noussut selkeään markkinajohtajan asemaan ja lähes kaikki ammattikäyttäjät olivat siirtyneet pois PageMakerilta. Seuraavana vuonna Adobe laski InDesign 1.0:n markkinoille. Kolmannen version (Adobe CS) myötä se saavutti suuremman levinneisyyden osana Creative Suite -kokonaisuutta, johon kuuluvat InDesignin lisäksi Photoshop, Illustrator ja Acrobat.


title: Mercury Theatre

text: Mercury Theatre oli yhdysvaltalaisten Orson Wellesin ja John Housemanin vuonna 1937 perustama teatteriseurue. Saavutettuaan ensin menestystä näyttämöllä, seurue siirtyi 1938 radioon nimellä Mercury Theatre on the Air. Ryhmän tunnetuin radiokuunnelma oli 30. lokakuuta 1938 esitetty Maailmojen sota ().


title: Mercury Theatre

text: Wellesin ja Housemanin lisäksi seurueeseen kuuluivat muun muassa Joseph Cotten, Martin Gabel, Alice Frost, Ray Collins, Hans Conreid, Paul Stewart, George Coulouris, Agnes Moorehead ja Everett Sloane ja Wellesin silloinen aviopuoliso Virginia Welles (o.s. Nicholson). Monet seurueen jäsenistä esiintyivät myöhemmin Wellesin RKO:lle tekemissä elokuvissa, kuten Citizen Kane ja Mahtavat Ambersonit.


title: Mercury Theatre

text: Tuotettuaan vuonna 1937 Marc Blitzsteinin musikaalin "The Cradle Will Rock" Liittovaltion teatteriprojektille (), Welles ja Houseman päättivät perustaa oman teatteriseurueen. Saman vuoden elokuussa perustettu Mercury Theatre tuotti ensimmäisenä näytelmänään William Shakespearen "Julius Caesarin", jonka tapahtumat oli siirretty fasistiseen Italiaan.


title: Mercury Theatre

text: Orson Welles oli jo aikaisemmin työskennellyt radiossa, muun muassa esittäen pääosaa jännityssarjassa The Shadow ja ohjaten seitsemänosaisen sovituksen Victor Hugon romaanista Kurjat. Molemmat esitettiin Mutual Broadcasting Systemin kautta. Vuonna 1938 CBS tarjosi hänelle mahdollisuutta oman viikoittaisen radiosarjan tekoon. Welles suostui, vaatien kuitenkin muun Mercury Theatre seurueen mukaanottoa sarjan tuotantoon.


title: Mercury Theatre

text: Mercury Theatre on the Air aloitti tunnin mittaiset lähetyksensä CBS:llä heinäkuussa 1938. Radiosarjassa esitettiin pääasiassa dramatisointeja klassisesta-, ja aikalaiskirjallisuudesta.


title: Mercury Theatre

text: John Houseman kirjoitti sarjan ensimmäiset käsikirjoitukset. Tehtävä siirtyi lokakuun alussa Howard Kochille. Musiikin säveltämisestä vastasi Bernard Herrmann. Ensimmäisenä radiotuotantonaan seurue esitti Bram Stokerin Draculan, jossa Welles esitti sekä Kreivi Draculan, että Tohtori Sewardin roolit. Muita sarjassa esitettyjä kuunnelmia olivat muun muassa dramatisoinnit teoksista Aarresaari, 39 askelta, Monte-Criston kreivi ja Maailman ympäri 80 päivässä.


title: Mercury Theatre

text: Sarjan oli suunniteltu kestävän yhdeksän viikkoa, mutta sitä jatkettiin aina seuraavaan syksyyn asti. Samalla ohjelman lähetyspaikka siirrettiin sunnuntai -illaksi aikaisemmalta maanantai -illalta, jossa se oli toiminut Lux Radio Theater -sarjan kesäkorvaajana.


title: Mercury Theatre

text: Vaikka sarja oli kriitikoitten ylistämä kuulijaluvut olivat alhaiset, kunnes 30.lokakuuta 1938 lähetettiin Maailmojen sota, joka perustui samannimiseen H. G. Wellsin romaaniin. Kuunnelma kuvaili marsilaisten hyökkäystä Maahan uutisluontoisesti, ja se sai aikaan maanlaajuista paniikkia. Paniikin todellisesta suuruudesta on ristiriitaista tietoa, sillä on luultavaa, että tiedotusvälineet liioittelivat tapahtumia. Joka tapauksessa Mercury Theatre sai runsaasti julkisuutta, jonka ansiosta sarja alkoi kerätä kuulijoita.


title: Mercury Theatre

text: Lisääntynyt julkisuus herätti myös sponsoreitten kiinnostuksen. Sarja sai sponsorikseen Campbell's Soup -elintarvikeyrityksen, ja 9. joulukuuta 1938 Mercury Theatre on the Air sai uudeksi nimekseen The Campbell Playhouse ja sarjan tuotanto siirtyi Hollywoodiin. Welles esiintyi sarjassa viimeisen kerran maaliskuussa 1940, jonka jälkeen sarja pian päättyi. Kesällä 1946 Welles otti nimen Mercury Theatre uudelleen käyttöön hetkeksi sarjassa Mercury Summer Theatre.


title: Abdissa Assefa

text: Abdissa "Mamba" Assefa (s. 1973 Wollega, Etiopia) on suomalainen, etiopialaissyntyinen lyömäsoittaja ja rumpali. Hän on yksi käytetyimmistä lyömäsoittajista suomalaisen kevyen musiikin alalla.


title: Abdissa Assefa

text: Assefan vanhemmat tulivat Suomeen vuonna 1975 opiskelemaan Helsingin yliopistoon. Assefa kiinnostui musiikista ala-asteikäisenä. Hän aloitti rumpujen soiton 11-vuotiaana käyden aluksi yksityistunneilla, ja ensimmäisen rumpusettinsä hän sai vuotta myöhemmin. 15-vuotiaana hän aloitti neljän vuoden opinnot Oulunkylän Pop & Jazz Konservatoriossa opettajinaan muun muassa Upi Sorvali ja Miri Miettinen Valmistuttuaan musiikkiopistosta Assefa matkusti Gambiaan, missä hän innostui etnisestä musiikista, djembe-rummusta ja polyrytmiikasta. Palattuaan Suomeen hän alkoi ottaa yksityistunteja gambialaiselta lyömäsoittaja Daniel Ifidionilta.


title: Abdissa Assefa

text: 1990-luvun alusta lähtien Assefa on soittanut lyömäsoittimia ja rumpuja useiden eri musiikkityylejä edustavien suomalaisartistien yhtyeissä ja levyillä. Ensimmäisiä tunnettuja artisteja, joiden yhtyeissä Assefa soitti, olivat Mikko Kuustonen ja Sami Saari. Ensimmäinen jazzkokoonpano Assefalle oli Rinneradio 1990-luvun loppupuolella, ja hän soitti myös Wimme Saaren vuonna 2000 julkaistulla Cugu-albumilla. Vuodesta 1998 hän on soittanut Nuspirit Helsingissä, ja yhtyeen ympärille syntyneen muusikkoyhteisön jäsenten yhtyeissä, kuten The Five Corners Quintetin albumilla sekä Teppo Mäkysen Teddy Rok Seven -yhtyeen albumilla ja keikkakokoonpanossa. Vuonna 2002 Assefa soitti Kimmo Pohjosen "Kalmukkisinfoniassa" yhdessä Tapiola Sinfoniettan ja lyömäsoittaja Samuli Kosmisen kanssa. Hän soitti ajoittain myös Pohjosen ja Kosmisen Kluster-yhtyeessä. 2000-luvulla Assefa on soittanut lisäksi muun muassa Sami Pitkämön orkesterissa, Tuomo Prättälän keikoilla sekä laulaja Eivør Pálsdóttirin rumpalina.


title: Abdissa Assefa

text: Muita suomalaisia jazz- ja rytmimuusikkoja, joiden albumeilla Assefa on soittanut, ovat muun muassa Pentti Lahti, Eero Koivistoinen, Johanna Iivanainen, Quintessence, MP4 ja Joonatan Rautio. Hän on ollut Fat Beat Sound Systemin jäsen 1990-luvun puolivälistä lähtien ja kuulunut Giant Robot -yhtyeeseen vuodesta 2001. Muita musiikkityylejä edustavista suomalaisartisteista Assefa on soittanut muun muassa Hanoi Rocksin, The 69 Eyesin, Pepe Deluxén, The Rasmuksen, Tuomari Nurmion ja Bomfunk MC’s -yhtyeen levyillä tai keikkakokoonpanoissa. Lisäksi hän on esiintynyt muun muassa Ricky Martinin, brasilialaisen Azymuthin ja brittiläisen Brand New Heaviesin keikoilla Helsingissä, ja soittanut rumpuja norjalaisen laulaja Annien yhtyeessä huhtikuusta 2005.


title: Abdissa Assefa

text: Vuonna 1998 Assefa oli mukana edustamassa Suomea Eurovision laulukilpailuissa Edea-yhtyeessä. Hän on säveltänyt ja soittanut useissa eri tanssi-, teatteri-, elokuva- ja TV-tuotannoissa.


title: Lauri Gulin

text: Lauri Johannes Gulin (31. tammikuuta 1890 Lemi – 20. syyskuuta 1970) oli suomalainen jääkärieversti. Hänen vanhempansa olivat rovasti Arthur Lorenz Gulin ja Bertha Kristina Sarlin, ja hänen veljiään olivat Eelis Gulin ja Lennart Pinomaa. Lauri Gulin vihittiin avioliittoon vuonna 1918 Martta Maria Kannon kanssa.


title: Lauri Gulin

text: Gulin kirjoitti ylioppilaaksi Mikkelin lyseosta vuonna 1908 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1908–1914. Sotakorkeakoulun yleisen osaston hän suoritti vuosina 1924–1926.


title: Lauri Gulin

text: Gulin liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 2. maaliskuuta 1915. Hänet sijoitettiin joukon 2. komppaniaan. Hän sai kesäkuussa vuonna 1915 komennuksen Berliiniin Wetterhoffin toimistoon, mistä hänet lähetettiin helmikuussa 1916 kapteeni Heldtin toimistoon Tukholmaan ja sieltä edelleen toukokuussa 1916 erikoistehtäviin Suomeen. Suomesta hän palasi takaisin pataljoonan täydennysjoukkoon syksyllä 1916 ja siirrettiin pataljoonan 1. komppaniaan 1. marraskuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahden rannikkoasemissa, josta hänet siirrettiin takaisin täydennysjoukkoon 23. heinäkuuta 1917 ja komennettiin etappitehtäviin Hampuriin.


title: Lauri Gulin

text: Lauri Gulin saapui helmikuun alkupuolella 1918 Tornioon, astui Suomen armeijan palvelukseen vääpelinä ja toimi aluksi alipäällystön kouluttajana Suomen tasavallan vartiostossa Seinäjoella. Hänet määrättiin 21. helmikuuta 1918 Mikkelin 2. pataljoonan 4. komppanian päälliköksi ja toimi sen päällikkönä edelleen myöhemmin muodostetussa Etelä-Savon rykmentissä. Hän otti osaa taisteluihin Suomen sisällissodassa Hillosensalmella, Mouhussa, Paljakalassa, Huhdasjärvellä, Mäkelässä, Oravalassa ja Voikkaalla.


title: Lauri Gulin

text: Sisällissodan jälkeen Gulin palveli 5. komppanian päällikkönä edelleen Etelä-Savon rykmentissä, josta hänet määrättiin 2. elokuuta 1918 Mikkelin läänin kutsuntapiirin apulaissotakomissaariksi ja 28. huhtikuuta 1919 alkaen jalkaväen tarkastajan adjutantiksi. Adjutantin tehtävistä hänet siirrettiin 10. maaliskuuta 1920 Savon jääkärirykmentin adjutantiksi, Komppanianpäällikkyyksiä hänellä oli Savon jääkärirykmentissä vuosina 1920–1922 useissa komppanioissa. Keski-Suomen rykmenttiin 1. komppanian päälliköksi hänet siirrettiin 3. joulukuuta 1924, josta hänet siirrettiin pataljoonan komentajaksi 33. pataljoonaan 15. syyskuuta 1926. Rykmentin komentajan apulaiseksi hänet siirrettiin 29. kesäkuuta 1928, josta hänet komennettiin 9. joulukuuta 1931 alkaen 3. Divisioonan esikuntapäälliköksi ja edelleen 20. tammikuuta 1936 Viipurin rykmentin komentajan apulaiseksi, josta hänet komennettiin Hämeenlinnan sotilaspiirin päälliköksi, missä tehtävässä hän toimi talvisodan syttymiseen saakka. Hän on hoitanut myös Keski-Suomen rykmentin komentajan tehtäviä 9. syyskuuta 1929 – 22. toukokuuta 1930.


title: Lauri Gulin

text: Talvisotaan Gulin osallistui Jalkaväkirykmentti 15:n komentajana ja osallistui Summan taisteluihin. Epäonnekseen hän loukkaantui auto-onnettomuudessa, ja hänet siirrettiin kotijoukkoihin. Onnettomuudesta toivuttuaan hänet komennettiin Jalkaväenkoulutuskeskus 2:n päälliköksi. Välirauhan aikana hän suoritti väestönsuojeluvalmisteluja Hämeen lääninhallituksessa ja toimi myöhemmin läänin väestönsuojelutarkastajana. Jatkosodan syttyessä hänet komennettiin Jalkaväenkoulutuskeskus 11:n komentajaksi, josta hänet määrättiin vuonna 1942 Päämajan Linnoitusosastolle sotavankikomppanioiden tarkastajaksi, josta hänet vielä samana vuonna komennettiin IV armeijakunnan Täydennysrykmentin komentajaksi. Seuraavana vuonna hänet siirrettiin Yhteysesikunta Roihin Taka-Lapin ilmasuojelu komentajaksi. Vuonna 1944 hänet siirrettiin Itä-Karjalan sotilashallinnon esikuntaan ilmasuojelukomentajaksi ja edelleen III armeijakunnan esikuntaan samoihin tehtäviin. Armeijasta hän erosi vakinaisesta palveluksesta sotien jälkeen.


title: Lauri Gulin

text: Sotien jälkeen Lauri Gulin siirtyi Vakuutusyhtiö Pohjolan palvelukseen, kunnes vuonna 1947 siirtyi sisäasiainministeriöön jaostopäälliköksi väestönsuojeluasiainosastolle, mistä tehtävästä hän jäi viran lakkauttamisen johdosta eläkkeelle vuonna 1954. Hänet haudattiin Helsingin Kaartin hautausmaahan.


title: Lauri Gulin

text: Gulin toimi Viipurin rykmentin kunnianeuvoston puheenjohtajana vuonna 1937 ja 3. divisioonan kunniatuomioistuimen jäsenenä vuonna 1938. Hän toimi Suomen Väestönsuojelujärjestön hallituksen jäsenenä vuosina 1952–1957 ja Väestönsuojelusäätiössä vuosina 1952–1970. Hän toimi myös Helsingin Suomalaisen klubin isäntänä sekä Jääkäriliiton sihteerinä vuosina 1965–1967 ja johtokunnan jäsenenä vuosina 1965–1970.


title: Adobe Illustrator

text: Adobe Illustrator on Adobe Systemsin kehittämä vektorigrafiikkaan perustava piirto-ohjelma. Monien muiden Adoben sovellusten tavoin Illustrator on saatavilla macOS:lle ja Windowsille. Ohjelman ensisijainen kilpailija on CorelDRAW. Illustratoria voidaan pitää Photoshopin sisarohjelmana. Photoshop on ensisijaisesti digitaalisten valokuvien muokkausohjelma, kun taas Illustratoria on perinteisesti käytetty esimerkiksi julisteiden, kirjan kansien, logojen ja esitteiden suunnitteluun ja toteutukseen. Nykyään Illustratorilla voidaan myös tehdä grafiikkaa esimerkiksi flash-ohjelmiin, mobiililaitteille, nettisivuille sekä elokuvien jälkituotantoon (postproduction).


title: Adobe Illustrator

text: Adobe Illustrator kehitettiin Apple Macintoshille vuonna 1986. Vuoden 1989 alussa ilmestynyt Illustrator 2.0 tehtiin Microsoft Windowsille, mutta se ei saavuttanut menestystä. Seuraava Windows-versio oli Illustrator 4.0. Näitä kahta Windows-versiota ei tehty Macintoshille.


title: Pikakirjoittaja (hyönteinen)

text: Pikakirjoittaja ("Ips sexdentatus") on männyissä elävä kaarnakuoriainen.


title: Pikakirjoittaja (hyönteinen)

text:
Pikakirjoittaja on 6–8 mm pitkä, väriltään tummanruskea.
Sen peitinsiipien takaosassa on peräkuoppa, jonka reunoilla on kuusi hammasparia.


title: Pikakirjoittaja (hyönteinen)

text: Lajia esiintyy Aasiassa ja Euroopassa. Suomessa lajia esiintyy maan pohjoisosissa, Oulun eteläpuolella se on harvinainen.


title: Pikakirjoittaja (hyönteinen)

text:
Koiras kaivaa puuhun sisäänmenoaukon ja siitoskammion. Se parittelee tavallisesti 2–4 naaraan kanssa. Naaraat kaivavat 20–50 cm pitkiä ja
4–5 mm leveitä käytäviä,joiden reunoille ne laskevat munansa. Munista kuoriutuvat toukat kovertavat kukin oman käytävänsä, jonka päähän ne koteloituvat.


title: Pikakirjoittaja (hyönteinen)

text: Lajista aiheutuu jonkin verran haittaa metsätaloudelle. Kasvavalle metsälle pikakirjoittajasta aiheutuu harvoin vahinkoa, mutta kaadetussa puutavarassa se saa aikaan sinistymistä tuomalla puuhun mukanaan sinistäjäsientä.


title: Turun Veneveistämö

text: Turun Veneveistämö – Åbo Båtvarf oli Turussa Ruissalon saaressa vuosina 1889–1954 toiminut veneveistämö, jossa valmistettiin yli 5 800 puu- ja teräsalusta. Suuri osa veneistä meni vientiin. Veistämöyhtiön perusti vuonna 1889 insinööri Alexander Crichton, ja se toimi Ruissalon Hevoskarin niemessä 2,7 hehtaarin alueella.


title: Turun Veneveistämö

text: Veistämön perustamisen tarkoituksena oli siirtää huviveneiden ja pienalusten tuotanto pois William Crichton & Co:n laivatelakalta. Vuonna 1892 veistämön osti varakonsuli G.A. Lindblom, ja siitä alettiin käyttää nimeä "Åbo Båtvarf". Åbo Båtvarf oli pitkään Pohjoismaiden suurin veneveistämö. Veistämö toimitti veneitä aina Yhdysvaltoja ja Etelä-Amerikkaa myöten. Veistämö valmisti Keisarilliselle Venäjän laivastolle miinanraivaajia ja torpedoveneitä ja myöhemmin aluksia Suomen merivartiostolle. Alkuaikoina veistämö oli tunnettu huviveneiden toimittaja Venäjän varakkaalle yläluokalle.


title: Turun Veneveistämö

text: Veistämön toiminnalla on ollut huomattava merkitys Suomen huvi- ja kilpaveneilyn kehitykselle. Edelleen veistämön veneet ovat tunnettuja ja arvostettuja kansainvälisessä klassista veneitä harrastavissa purjehtija- ja moottorivenepiireissä.


title: M/S Vikingland

text: M/S "Vikingland" () oli OSM Sea Partner Ab:n omistama ro-ro-rahtialus. Alus oli rakennettu vuonna 1979 Mitsui Engineering & Shipbuilding Co. Ltd:n telakalla Japanissa. "Vikingland" oli rekisteröity Ruotsin lipun alle ja sen kotisatama oli Göteborg. Alusta on käytetty Britannian puolustusministeriön sotatarvikekuljetuksissa.


title: M/S Vikingland

text: Alus vietiin romutettavaksi Alangiin, Intiaan helmikuussa 2012.


title: M/S Vikingland

text: "Vikinglandin" sisaraluksia ovat "Hellenic Master", "Hellenic Sailor", "Tyrusland", "Vegaland" ja "Thebeland".


title: M/S Vikingland

text: Alus laskettiin vesille 6. heinäkuuta 1979. Lokakuussa se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä "Vikingland". Kotisatamaksi tuli Göteborg. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 Svenska Orient Linien osti "Vikinglandin". 28. tammikuuta 1993 laiva siirtyi Rederi Ab Trans-Rexin omistukseen. 9. toukokuuta 1993 gotlantilainen Rederi Ab Gotland osti aluksen. Jälleen huhtikuussa 1994 alus siirtyi Svenska Orient Linienin omistukseen. Heinäkuussa 1996 "Vikingland" meni Lisnave-nimiselle telakalle Portugalin Setubaliin, jossa alusta pidennettiin alkuperäisestä 165 metristä 190 metriin. Syyskuussa pidennys valmistui ja alus lähti telakalta.